TietoAkseli Yhtiöissä toteutettiin osittainen sukupolvenvaihdos | TietoAkseli\nTietoAkseliTalouden ja johtamisen akselillaUutisetTietoAkseli Yhtiöissä toteutettiin osittainen sukupolvenvaihdos\nTietoAkseli Yhtiöissä toteutettiin osittainen sukupolvenvaihdos\nTietoAkseli Yhtiöissä toteutettiin kevään ja kesän aikana osittainen sukupolvenvaihdos. TietoAkseli Yhtiöiden perustajien, Mikko ja Sari Akselinin lapset, Samuel ja Elisa Akselin tulivat molemmat 10,1% prosentin omistusosuudella TietoAkseli Yhtiöt Oy:n toimintaan mukaan. Sekä Samuel että Elisa ovat nyt myös mukana hallitus- ja johtoryhmätyöskentelyssä.\nElisa Akselin on työskennellyt TietoAkselissa myynti- ja markkinointitiimissä joulukuusta 2013 lähtien ensin audiovisuaalisen viestinnän opintojensa ohessa ja sittemmin valmistumisensa jälkeen täysipäiväisesti helmikuusta 2017 lähtien. Elisan vastuualueeseen kuuluvat mm. www-sivujemme ylläpito ja kehitys, asiakastiedotteidemme graafinen suunnittelu ja lähetys sekä sidosryhmälehtemme ja markkinointimateriaaliemme suunnittelu ja taitto.\nSamuel Akselin on työskennellyt TietoAkselissa joulukuusta 2014 lähtien suorittaen liiketalouden perustutkinnon oppisopimuskoulutuksena. Samuel on suorittanut myös vuoden kestävän palkkahallinnon koulutusohjelman ja PHT-tutkinnon. Tällä hetkellä Samuel vastaa koko konsernimme henkilöstöhallinnosta ja toimii Mepco HRM-järjestelmän pääkäyttäjänä sekä hoitaa aluetoimistojen toimintatapojen yhtenäistämiseen ja kehittämiseen liittyviä tehtäviä.\nTietoAkseli Yhtiöt on konserni, joka tarjoaa kattavat yrityshallinnon asiantuntijapalvelut saman katon alta. Talous- ja palkkahallintopalveluja tarjoavan UHY TietoAkselin lisäksi konserniimme kuuluvat myös yritysjärjestelyjen asiantuntijana toimiva Vinanssi Corporate Finance sekä henkilöstön kehittämisen palveluihin keskittynyt Odeco Oy.Toimipisteemme sijaitsevat Jyväskylässä, Helsingissä, Tampereella, Ikaalisissa, Ruovedellä, Mikkelissä ja Oulussa. TietoAkseli Yhtiöihin kuuluvien yritysten liikevaihto oli viime vuonna yli seitsemän miljoonaa euroa ja konsernimme työllistää tällä hetkellä yli 90 henkilöä.


Käyttöoikeustaso käyttäjien tunteihin yksiköittäin - Visma Community\nMeillä olisi tarve saada rajattua käyttöoikeustaso käyttäjien tietoihin/tunteihin oman yksikön mukaan. Tarpeena se, että kyseisen yksikön vastaava (ei esimies, siksi tuota esimiesrajausta ei voi käyttää) pystyisi tarkastelemaan oman yksikön tunteja.\nYksiköllä rajaaminen onnistuu jo matkalaskuihin, mutta käyttäjiä/tunteja koskien rajauksen voi tehdä vain esimiestason mukaan, koko yritykselle tai ei kellekään.\nMeillä myös vastaavanlainen tarve! Projektipäällikön pitäisi voida tarkastella oman projektinsa tietoja kattavasti mukaan lukien kaikkien projektiin osallistuvien käyttäjien ao projektille kirjattua ajankäyttöä.


Lapset ja nuoret | Kuurojen Liitto\nEtusivu›› Tätä teemme›› Lapset ja nuoret\nNuorisotyö nostaa julkiseen keskusteluun viittomakielisten nuorten elämässä tärkeitä asioita. Nuorisotyön järjestämät leirit ja tapahtumat ovat viittomakielisille lapsille ja nuorille tärkeitä kohtaamispaikkoja.\nNuorisotyö nostaa julkiseen keskusteluun viittomakielisten nuorten elämässä tärkeitä asioita. Nuorisotyön järjestämät leirit ja tapahtuvat ovat viittomakielisille lapsille ja nuorille tärkeitä kohtaamispaikkoja.\nKatso täältä kesän 2018 leiritunnelmia!\nKuurojen Liiton nuorisotyö järjestää lapsille ja nuorille vuosittain useita leirejä ja tapahtumia (mm. nuorisopäivät ja LYX-päivät). Viittomakieliset lapset asuvat useina kaukana toisistaan, ja leireillä heillä on mahdollisuus kohdata samanikäisiä kavereita, joilla on sama kieli ja kulttuuri. Leiritoiminnan tavoitteena on vahvistaa lasten ja nuorten itsetuntoa ja kehittää heidän viestintä- ja vuorovaikutustaitojaan. Vertaistuen merkitys leiritoiminnassa on erittäin tärkeä. Tärkeää on myös hauska yhdessäolo ja uusien kavereiden löytyminen!\nNuorisotyö järjestää lapsille, junioreille ja nuorille myös kansainvälisiä leirejä ja tapahtumia sekä aikuisia vetäjiä suomalaisten osallistujien tueksi kansainvälisille leireille.\nNuorisotyön kohderyhmänä ovat kaikki 7-30 vuotiaat kuurot ja viittomakieliset.\nKuurojen Liitossa nuorisotyötä koordinoi nuorisosihteeri. Hänen työtään tukemaan valitaan vuosittain nuorisotoimikunta valtakunnallisilla viittomakielisillä nuorisopäivillä.\nNuorisotyön tehtävä on lisäksi tukea paikallisten nuortenkerhojen, yhdistysten ja nuorisoryhmien toimintaa.\nValtakunnalliset nuorisopäivät järjestetään kerran vuodessa. Tapahtuma on sekä keskustelufoorumi että tilaisuus, jossa tavataan muita nuoria ja virkistäydytään.\nKeskustelufoorumin aihevalinnoilla pyritään vaikuttamaan viittomakielisten nuorten asemaan yhteiskunnassa ja kuurojen yhteisössä. Keskusteluissa ovat esillä mm. nuorten koulutukseen, ammatinvalintaan ja työelämään sijoittumiseen liittyvät teemat. Nuorisopäivät julkaisee yhteisen julkilausuman. Julkilausuman tavoitteena on nostaa kuurojen nuorten elämässä keskeisiä asioita päätöksentekijöiden tietoisuuteen.\nSuomalaisilla nuorilla on perinteisesti ollut aktiivinen rooli kansainvälisissä nuorten kuurojen järjestöissä. Kuurojen Liiton nuorisotyö tekee kansainvälistä yhteistyötä pohjoismaisella, Euroopan ja maailmanlaajuisella tasolla.


i3/i4/i8 kysymyksia ja vastauksia - Page 2 - BTCF Forum\ni3/i4/i8 kysymyksia ja vastauksia\n03-10-2020, 09:05 #11\nSama ominaisuus omassa.\n03-10-2020, 14:52 #12\nPiti tsekata, sama homma rattirullan kanssa. Samsungin luuri, 2014 auto, HK, pro navi, uusimmat softat. Kojelaudan nuolinäppäimistä vaihtuu ja tietenkin idrivestä.\n04-10-2020, 09:18 #13\nNähtävästi jos puhelin on USB liitännän kiinni toimii se ratin rulla/nappi.\n04-10-2020, 12:00 #14\nMeillä on ollut i3 kohta vuoden ja ainoa varsinainen vika tuli pari viikkoa sitten kun toisen puolen kässärin aktuaattori alkoi präkäämään, idriveen siis ilmoitus parking brake failure ja vikakoodi actuator faulty.\nAika harmiton vika jos hajoaa niin päin ettei mene kässäri päälle mutta jos menee päälle eikä lähde enää pois päältä niin onkin huonompi homma. Meillä lähti vielä pois päältä mutta kun luin netistä että porukalla on jäänyt se päälle niin siihen ei sitten enää koskettu ennen korjausta. Meni BPS takuun piikkiin.


Luonnosta | Euroopan markkinat laimeat\n09 Dec Euroopan markkinat laimeat\nPosted at 11:16h in Uutiset\tby\tLuonnosta\nVaikka tietyillä markkinoilla on Keski-Euroopassa kysyntää, niin keskimäärin markkinat ovat varsin hiljaiset. Hollannissa, Belgiassa, Ranskassa ja Saksassa satotasot olivat lopulta varsin normaalit, vaikka kesä olikin todella kuiva ja syksy ajoittain sateinen. Tällä hetkellä moni viljelijä myös pyrkii myymään perunansa pois ennen kuin laatu heikkenee. Itä-Euroopassa on paikoitellen voimakkaampi kysyntä, mutta hintataso ei ole merkittävästi noussut. Esimerkiksi Saksasta saa tällä hetkellä hyvälaatuista perunaa suhteellisen edullisesti.


Erilainen sieniretki - TS Hyvinvointi\nBLOGIT | Metsässä sielunmaisema 4.10.2015 19:15\nSyksyllä mennään sienestämään, niin kuin aina muinakin syksyinä, niin myös tänä syksynä. Retki oli kuitenkin hieman erilainen. Suunnitelmissa oli myös ottaa mukavia kuvia sienistä ja ruskamaisemista. Niin, ja menikö ne vähän pilalle? Ylivalottui ja löytyikö kuvista edes sieniä, löytyi ja ei löytynyt. Löytyikö ruskaisia maisemia, löytyi kyllä, mutta ei kuvat niin onnistuneita olleet. Eli jotenkin nyt moni asia meni hieman pieleen, kuten kohta havaitset, jos jatkat lukemista.\nSienten perässä sai kävellä laajalla alueella, että jotain löysi sangon pohjalle. ”Kuivaa, liian kuivaa, liian varvikkoista, ei ole kuusia eikä rahkasammalta”, kuulin marisevani ja valittavani ääneen vähän väliä. Poimimattomia mustikoita oli valtavasti, todella sääli. Lopulta löytyi lähes suomaisen märkä paikka, jossa rahkasammal oli kosteaa ja kuusiakin löytyi ja lopulta niitä odotettuja suppilovahveroita.\nSuppilovahvero on taitava piiloutuja. Löydätkö tästä niitä? Tämän takia kuva onkin pielessä – tarkensin väärään kohtaan.\nSuppilovahveroita saimme puhdistettuina noin puoli sangollista, jokunen kantarelli ja yksi herkkutatti, leppärouskuja ja karvarouskuja muutamia. Vielä on liian kuivaa, sateita ei ole ollut riittävästi. Suppiloita löytynee parhaiten suomaisesta maastosta tällä hetkellä tai sieltä paremmin, missä on sadellut enemmän. Suppilovahverot laitoin kuivumaan uunipelleille leivinpaperin päälle saunan jälkilöylyihin. Saas nähdä mitä löydän aamulla lauteilta.\nOlin siis hieman pettynyt sienireissuuni, tosin kermainen kantarelli-tattikastike perunoiden ja pihvien kanssa maistui hyvältä. Ai niin, unohdin kertoa, mitä metsässä kulkiessani kohtasin. Tietenkin siellä oli hirvikärpäsiä ja meikäläisen paksu hiuspöheikköhän niitä oikein imee itseensä. Seuraavalle metsäreissulle varustaudun vanhoista sukkahousuista tehdyllä hupulla, jonka laitan hiusteni, niskan ja kaulani suojaksi lippalakin alle. Tiheällä kammallakaan en meinannut saada kaikkia kutittavia kiemurtelijoita päästäni pois.\nMitä muuta…? No, tietenkin sen, mitä ei koskaan ikinä haluaisi metsässä nähdä – käärmeen (kyy). Osutte varmasti oikeaan, jos pyydän teitä arvaamaan, kumpi perääntyi paikalta nopeammin, minä vai käärme. Sen etenemissuunta oli minusta poispäin ja kahdella seuraavalla askeleella olisin ollut sen rinnalla. Käärme oli havaitsemishetkellä liikkumatta, joten arvata voi, että se ehkä valmistautui puolustushyökkäykseen. Nopea perääntymiseni oli todennäköisesti meille molemmille turvallisinta :).\nSäikähdykseltäni en tietenkään kyennyt edes ajattelemaan, että siitä saisi hyvän valokuvan ja kun kamera oli repussa, ei sitä olisi saanut sieltä kovin nopeasti uloskaan. Huusin vaan kaverilleni, hädissäni loikkiessani kauemmaksi pelottavasta kohteesta, että ”Siellä on käärme, älä mene sinne!”. No, kaveri ei tietenkään lopulta uskonut, että siellä mitään käärmettä edes oli ollut.\nSillan varjossa pihlajanmarjat\nLokakuu tietää yleensä kaunista ruskaväristystä pari viikkoa, sen jälkeen tuulia, sateita ja lopulta lehdettömät puut. Sopii minulle, nautin ruskasta ja nautin siitä, kun pihalla vihreitä ovat vain havupuut ja puhdas haravoitu nurmikko.\nMitä mietin syksyisen sienireissuni jälkeen. Pitää nyt ainakin mennä myöhemmin uudestaan, vaikka kahden viikon kuluttua. Nyt voi rauhassa levätä, kesä on ollut täyteinen, touhukas. Nyt voi unohtaa marjat, ne on säilötty – sienet odottavat myöhemmin. Aion ottaa rennommin, rauhoittua.\nMeitä suomalaisia on raskautettu monilla mieltä kuohuttavilla asioilla viime aikoina: turvapaikanhakijat ja miten heihin suhtautuisi, hallituksen leikkausesitykset ja mistä leikataan ja miten paljon, yleinen hankala taloudellinen tilanne ja levottomuudet ympäri maailman. Media ja some ovat ähkäyttäneet meidät uutis- ja mielipidetulvillaan kyseisistä asioista. Ihminen väsyy pitkäaikaiseen turhautumiseen, mielenliikutukseen, kiihdyttäviin asioihin. Aivot ja mieli kaipaavat lopulta lepoa, rentoutumista.\nKaislat ovat ihmisen korkuisia, pitkän ihmisen\nJos nyt menet metsään, mene rentoutuaksesi, älä suuren sienisaaliin toivossa. Mene vaikka vain kävelemään ja juomaan termospullosta kahvit ja syömään eväät. Unohda kuormittavat asiat hetkeksi, etsi rauhaa, kuuntele metsän hiljaisuutta. Hengitä tuoksuja ja ime uutta voimaa.\nKultaranta Kuru - leppoisaa tunnelmaa kauniissa rannikkometsässä


Life of Lotta: The Scandinavian IT Girls\nGina Tricot aloitti aikaisemmin vuodesta uuden yhteistyökuvion nimeltä IT Girls ja tällä viikolla julkaistiin uusi yhteistyömallisto Ruotsalaisen ekologisuuden puolestapuhujana tunnetun Emma Elwinin kanssa. Mallisto julkaistiin 9. huhtikuuta.\nEmma stailasi ympäristöä säästävän malliston joka on samalla trendikäs ja retrohenkinen. Kunnon kesämallisto kyseessä siis! Gina Tricotin nettisivuilla Emma kertoo backstage-videoissa ympäristöystävällisestä lähestymisestään muotiin ja antaa vinkkeja siihen miten voi olla samalla ympäristöystävällinen ja muodikas. Emma kirjoittaa blogia Make it last.\nItse tykkään tästä mallistosta todella paljon. Kesällä oma rokimpi pukeutuminen kulkee käsikädessä retrohenkisten vaatteiden kanssa ja niitähän tästä mallistosta löytyy! Mallistosta löytyy myös paljon kaunislinjaisia t-paitoja jotka ovat oman vaatekaappini kulmakiviä! Malliston pääset kurkkaamaan tästä.\nSeuraava IT Girl tulee olemaan Norjalainen Hanneli Mustaparta (julkaistaan myöhemmin keväällä) jonka mallistoa jään ainakin itse odottamaan mielenkiinnolla.\nPostaus on tehty yhteistyössä Gina Tricotin kanssa.\nCATEGORIES / muoti, yhteistyö\nEmmi 12. huhtikuuta 2015 klo 13.48\nNäyttää tosi kivalta, etenkin tuo oranssi mekko! :) Ja tosi hyvä, jos ketjuliikkeetkin panostavat vähän ekologisuuteen. Toivottavasti sen eteen myös oikeasti tehdään jotain, eikä vain käytetä mainoskikkana...\nNäin muuten sinut ohimennen Stockalla, olit todella kaunis myös livenä :)\nLotta 12. huhtikuuta 2015 klo 14.02\nJoo toi oranssi mekko on kyllä upea! :) Uskon, että tässä mallistossa siihen on erityisesti kiinnitetty huomiota mutta en tiedä miten normimallistossa tämä asia sitten on. :/\nVoi kiitos kovasti! Aina yhtä outoa kun joku kertoo nähneensä mut ku heti alkaa miettiä et miltäköhän oon näyttäny, varsinkin tällä viikolla kun laittautuminen ei ole ollut ensimmäisenä mielessä. :D


17.08.2018, klo 12:29:00\nKirjoittaja Aihe: Tampere Kuplii taas 27.-29.3.2009! (Luettu 15092 kertaa)\n« Vastaus #30 : 27.03.2009, klo 15:31:57 »\nViimeistä päivää pystyssä huomenna eli vielä ehtii käydä katsomassa.\n« Vastaus #31 : 27.03.2009, klo 23:22:53 »\nHuomenna sinne, mutta pitkä vit--vattumainen miinus karikatyyribattlen puuttumisesta ! Hei jätkät hei!\n« Vastaus #32 : 27.03.2009, klo 23:33:53 »\nHienosti kupli ainakin Huurupiilon julkkareissa hetki sitten. Oli hienoa tavata ihka elävänä muun muassa Kati Kovacs, Pauli Kallio, Villet Ranta ja Pirinen - sekä tietysti Jykä paikan ehtoisana isäntänä. Varmaan siellä muitakin kuuluisuuksia oli pilvin pimein... kerrassaan hienoa on, että Tampereella kuplii.\n"Ei painovoimaa oikeasti ole, vika on Maassa."\n« Vastaus #33 : 29.03.2009, klo 02:08:06 »\nNaamoihin päätyi kiitettävän paljon populaa! Voittaa ehdottomasti viime kerran, jolloin viimeisen paneelin ja iltaohjelman välissä lähinnä harhailtiin ja ihmeteltiin, jotta missä helvetissä kaikki ovat.\n« Vastaus #34 : 29.03.2009, klo 04:16:11 »\nKotona neljältä (tai mikä paikka tämä nyt on). Haukotus 23 tunnin reissailun jälkeen.\nJoo oli viljalti sarjakuvanaamoja.\n« Vastaus #35 : 29.03.2009, klo 12:05:47 »\ntämäkö on se mannisen ennustama tampereen vampyyri?\n« Vastaus #36 : 29.03.2009, klo 17:11:47 »\nTyyppejä havaittu paikalla. Hajanaisia kuvamuistivedoksia tyyppien tyyppeilyistä.\n- Bas Heymans ja Jukka Heiskanen opastamassa tulevaisuuden ankkapiirtäjiä.\n- Deviant-artisteja pienlehtimarssilla, joka yllättäen sisälsi kovin vähän marssia. Huiputusta taas kaikki tyynni.\n- Jyrki Vainio tutustuu Poika Vesanto -näyttelyyn.\n- Tyyppejä mangakustannuspaneelissa.\n- Vesa Kataisto ja Pertti Jarla piinapenkissä.\nP3290024_p.jpg (62.31 kilotavua, 588x427 - tarkasteltu 206 kertaa.)\nP3280003_p.jpg (73.24 kilotavua, 593x425 - tarkasteltu 210 kertaa.)\nP3280006_p.jpg (64.7 kilotavua, 588x459 - tarkasteltu 190 kertaa.)\nP3290016_p.jpg (49.02 kilotavua, 588x423 - tarkasteltu 218 kertaa.)\nP3290017_p.jpg (42.39 kilotavua, 551x418 - tarkasteltu 210 kertaa.)\n« Viimeksi muokattu: 29.03.2009, klo 17:13:43 kirjoittanut Jari Lehtinen » tallennettu\n« Vastaus #37 : 29.03.2009, klo 17:44:20 »\nTeinpä minäkin pikavisiitin Tampereelle.\nPornopaneeli oli hauskaa viihdettä, Hollantilaismestareissa häiritsi hieman se, että kun heitä oli niin monta, vastaus ja tulkkaus kertaa neljä oli hiukan pitkäpiimäistä seurattavaa. Olisi ehkä kannattanut kylmästi esittää jokaiselle eri kysymys vauhdikkaamman temmon saavuttamiseksi.\nOhjelmalehtinen oli hyvä karttoineen ja muine festari-infoineen. Asterix-näyttelyn julisteen näimme, mutta missään ei ollut karttaa, joka olisi opastanut meidät sinne.\nJätimme sen väliin.\nIntialaisessa oli hyvä ruoka.\nPiipahdimme pariinkin otteeseen Apollon myyntipisteellä. Hieman harmitti, että olin ehtinyt jo ostaa uutuudet Helsingistä, olisin mieluusti tukenut Apolloa ostoksen muodossa.\nOstin Chandlerin elämäkerran Lukulaarista.\nMinä ainakin kaipaisin festareille divariosastoa.\n« Viimeksi muokattu: 29.03.2009, klo 18:30:30 kirjoittanut Tertsi » tallennettu\n« Vastaus #38 : 29.03.2009, klo 18:23:32 »\nEipä ehtinyt nähdä kuin pienlehtimarssia ja valojen vastustamista.\n« Vastaus #39 : 29.03.2009, klo 19:47:14 »\nIhan mukavan leppoisat festarit olivat, ei sellaista paniikkia kuin joissakin muissa tapahtumissa. Ilmeisesti joko pirteä kevätsää tai mangaohjelman niukkuus oli vähän vähentänyt cosplay/ernu-väkeä, joten tungosta ei varsinaisesti ollut.\nPuheohjelma lähti tiukasti käyntiin Otto Sinisalon ja Petri Hiltusen asiapitoisilla esityksillä, joita kyllä oli ilo kuunnella. Samoin P.A. Mannisen molemmat numerot tuli katsastettua, Supersankarien itsemurharyhmä oli loistavaa tavaraa, kun taas Kapteeni kuolion astraaliviestintä meni jo vähän turhankin venytetyksi. Anssi Rauhalan eurooppalaisen sarjakuvan esityksestä jäi harmittamaan hieman sekava eteneminen (eri tahtiin etenevät kalvot ja puhe ei toimi), vaikka asiaa ja materiaalia kyllä riittikin kiitettävästi.\nSarjakuva ja raha vaihtoivat myös omistajaa siihen tahtiin, että jokunen päivä menee taas ostoksia lueskellessa, mutta mikäs sen parempaa. Kiitokset myös Helsingin edustustolle 90-luvun diskotanssimuisteloista perjantai-illalta...\nOmat kuvani lauantailta ja sunnuntailta\n« Vastaus #40 : 29.03.2009, klo 19:54:17 »\n« Vastaus #41 : 29.03.2009, klo 20:59:33 »\nPikaisesti pyörähdin paikalla, kun sattui kaverin tuparit Tampesterissa tälle viikonlopulle, ostoksia ei tullut suuremmin tehtyä ja nekin vähät pienkustannepuolella (muesliä en saanut silmiini, joten jäi hankkimatta), JP Ahosen haastattelun kävin kuuntelemassa, ja siinäpä ne olikin.\nKylläpä niitä cosplay-harrastajia pyöri siellä.\n« Vastaus #42 : 29.03.2009, klo 21:10:21 »\nNoh, kai sitä uskaltautuu tässä itsekin piipahtaa. Eli näin yhtenä järjestelyihin osallistuneena totean, että tämä on niitä tapahtumia joita on mukava järjestää. Tämä tietty välittömyys on erinomaisen piristävää myös järjestäjälle. Melko monissa eri näköisissä, kokoisissa ja makuisissa tapahtumissa paljon puuhailee, mutta sarjakuvafestarit ovat yleensä ne joissa on helpointa saada hihihii kivafiilis -olo vielä lopussakin. Sama pätee myös esimerkiksi Kemiin, joskin sieltä saa myös huonon olon sunnuntaiaamuna. Ilmanpaine lienee pääasiallinen syy.\nMinua voi muuten sitten syyttää cosplaysta ainakin pieneltä osin, sillä olen tähänastisten kuplimisten cosplay-kisat järjestänyt - toki melko ison tukijoukon avulla. Huomasikos kukaan, että tällä kertaa niitä länsimaisiakin hahmoja oli tullut mukaan kisaan muutamia?\nHäpeilemättä mainostan vielä cosplayn äänestysosoitetta.\n« Vastaus #43 : 29.03.2009, klo 22:26:26 »\nKeijjo peijjona. Hänen kuvauksessaan ollaan kaik juu. Erinomaisen hienot festivaalit, sai kerrottua hollannin Ankka-porukalle miksi Jyrki Nissinen on pop ja heräsin Jopen vierestä. Kaikenlaista.\n« Vastaus #44 : 30.03.2009, klo 00:53:42 »\nLainaus käyttäjältä: kyuu - 29.03.2009, klo 21:10:21\nHuomasikos kukaan, että tällä kertaa niitä länsimaisiakin hahmoja oli tullut mukaan kisaan muutamia?\n- Pornostarat-albumi kahdella eurolla Suuren Kurpitsan pöydästä.\n- Hitmanit 1-28 Kespalta.\n- Kompastuskivi 7, jonka kristillisistä stripeistä en tajunnut hölkäsen pöläystä.\n- Ensimmäinen Nollasarvinen -kopiokonelehti, jonka tekijät lienevät lukeneet Nissisensä hyvin. Eka tarinan eka sivu aiheutti ostopäätöksen, siinä katsellaan (seikkailutarinassa) kummallisesti maailmaa römpsän läpi. Viimeinen tarina taas tuntuu cosplayaavan Ninni Aallon jäniksiä.\nLecturen TQ-lehteä en ostanut, mutta semmoinen materialisoitui silti jostain laatikkoihini.\nPienlehtipuoli oli järkevämmässä paikassa tänä vuonna, nyt sinne löysi kuulemma hyvin väkeä. Olivat myös ekat festarit minulle, joissa meinasi olla mukana liian VÄHÄN myytävää. En osannut varautua, kun viime vuonna kävi kauppa niin huonosti. Ilmeisesti tänä vuonna laman pelko ajoi ostopäätöksiin. Tai jotain.\nAi niin: sain myös lahjoituksena nipun 80-luvun pornolehtiä. Olen selvästikin tehnyt jotain oikein kun tämmöisiä tullaan tyrkyttämään.\n« Viimeksi muokattu: 30.03.2009, klo 01:08:05 kirjoittanut Petteri Oja » tallennettu


Lapsikaappaus- mitä tehdä?\nHelsingin hovioikeus antoi hiljattain ratkaisun, jonka mukaan suomalaisäitinsä kanssa asuva 1,5-vuotias poika on palautettava isän kotimaahan Islantiin. Kaapatut Lapset ry pitää viranomaisten toimintaa tapauksessa poikkeuksellisena, kertoo mtv-uutiset.\nÄiti kertoo olevansa tapauksen johdosta järkyttynyt.\n–Tämä on aivan järjetöntä. Minulle ilmoitetaan paria minuuttia ennen virastojen sulkeutumisaikaa, äiti sanoo.\nÄidin mukaan myös poika on tilanteesta tolaltaan.\nHelsingin hovioikeuden päätöksessä nojaudutaan Islannin lapsilain 3 luvun 28 artiklaan. Sen nojalla kumpikaan huoltajista ei saa viedä lasta maasta toiseen ilman toisen huoltajan suostumusta.\nYleensä vanhemmalle jää aikaa valmistella muutosta. Kaapatut Lapset ry pitää viranomaisten toimintaa tapauksessa poikkeuksellisena.\nPoliisi, ulosottomies, oikeusministeriö / ulkoministeriö ja juristi auttavat\nKansainvälisestä lapsikaappauksesta on yleensä kyse, kun lapsi on viety ilman huoltajan suostumusta ulkomaille tai jätetty sieltä tapaamisoikeuden jälkeen palauttamatta ja lapsi on asunut pysyvästi Suomessa ja on alle 16-vuotias.\nKaapatut Lapset -yhdistyksen mukaan Suomeen kaapataan tyypillisesti vuosittain 7–15 lasta. Suomesta kaapattiin viime vuonna ulkomaille 34 lasta.\nNoin 80 maata on allekirjoittanut Haagin lapsikaappaussopimuksen, jonka tarkoituksena on taata lapsen palautus asuinmaahansa.\nJos lapsi on viety Haagin kansainväliseen lapsikaappaussopimukseen kuuluvaan valtioon, oikeusministeriö avustaa kaappauksen selvittämisessä ja antaa ohjeita palautushakemuksen tekemiseksi.\nJos lapsi on viety Haagin kansainväliseen lapsikaappaussopimukseen kuulumattomaan valtioon, ulkoministeriö avustaa kaappauksen selvittämisessä konsulipalvelulain 31 ja 32 pykälien mukaan.\nJos kohdemaata ei tiedetä, asiaa selvittelee poliisi. Poliisi voi tehdä keskusrikospoliisin kautta olinpaikkaetsintäkuulutuksen.\nOlennaista lapsikaappaustapauksissa on pyrkiä sovinnolliseen ratkaisuun – siihen, että kaappaaja palaa vapaaehtoisesti lapsen kanssa, kerrotaan Poliisi- tv:ssä. Joidenkin maiden kohdalla rikosilmoituksen tekeminen voi vauhdittaa viranomaistoimintaa, mutta jos lapsen vienyt vanhempi tietää rikosprosessin olevan käynnissä, hän ei ehkä halua tulla lasten kanssa takaisin.\nPyydä turvaamistoimiin ryhtymistä\nJos vanhempi epäilee, että toinen vanhempi aikoo luvatta viedä lapsen maasta, hän voi pyytää väliaikaisiin turvaamistoimiin ryhtymistä.\nLapsikaappauksen suunnittelua epäiltäessä on syytä ottaa yhteys joko poliisiin tai ulosottomieheen, joka voi ottaa lapsen väliaikaisesti haltuun kaappaamisen estämiseksi. Tuomioistuin voi esim. velvoittaa tapaamisoikeutta koskevassa täytäntöönpanossa hakijan tallettamaan oman ja lapsen voimassa olevan passin ulosottomiehen huostaan tapaamisen ajaksi.\nLapsikaappauksen uhan ollessa välitön saattaa ääritilanteessa ehkäisykeinoksi soveltua lastensuojelulain (417/2007) mukainen lapsen kiireellinen sijoitus.\nLähestymiskielto voidaan määrätä, jos on perusteltu syy olettaa, että kieltoon määrättävä henkilö voisi uhata suojattavan henkeä, terveyttä tai vapautta tai muuten vakavasti häiritä tätä.\nSuomi muuttuu koko ajan monikulttuurisemmaksi, joten lapsikaappaukset todennäköisesti yleistyvät. Suomessa lapsikaappaus on rikos, mutta näin ei ole kaikissa maissa.\nPatria Potestad ja patriarkaaliset uskonnot ja käytännöt vaarantavat äitien ja lasten oikeuksia\nÄitien ja lasten asemaa vaikeuttaa monissa Euroopan maissa Patria Potestad, kertoo Annakoti ry:n puheenjohtaja Anna Pajari.\nPajarin mukaan Patria Potestad eri pykälineen on 2500 vuotta vanha, roomanaikaisten paternofiilivaltajärjestelmien epätasa-arvoinen lakijäänne. Se on espanjalaisessa lainsoveltamishierarkiassa korkeammalla kuin naisen tai lasten perustavanlaatuiset ihmisoikeudet.\nKäytännössä lastensa isästä eronnut yksinhuoltajaäiti on täysin riippuvainen ex-miehen päätösvallasta. Vailla ex-miehen allekirjoitusta naisen on lähes mahdotonta muuttaa, hakea töitä toiselta paikkakunnalta tai mennä syöpähoitoihin toiselle paikkakunnalle. Yksinhuoltajaäiti on miehen niin halutessa sosioekonomisesti täysin alistettu, eikä lasten etua tarkastella oikeudenmukaisesti.\nPatria Potestad ei tue vanhemman eettisiä velvollisuuksia lasta kohtaan: se tukee vanhemman (käytännössä isän) vallankäyttöoikeuksia. Ne taas ovat ristiriidassa lasten oikeuksien kanssa. Mies päättää, missä lapset asuvat, käyvät koulua, mitä syövät, mitä harrastavat. Mikäli mies määrää, että eivät matkusta, eivät syö tai eivät harrasta, äiti voi hakea oikeusteitse omalle mielipiteelleen kannatusta. Tämä on käytännössä aina tuloksetonta ja tulee kohtuuttoman kalliiksi.\nPatria Potestad-laki polkee naisten ja lasten oikeuksia ympäri maailman Skandinaviaa lukuun ottamatta. Euroopan unionilla ei ole perheoikeudellista tuomioistuinta, vaikka kaikilla muilla lainsäädännön aloilla tällainen on. Kansainvälinen ja yleiseurooppalainen ihmisoikeusjuridinen puuttuminen asiaan olisi toivottavaa.\nTurvakotien väärinkäyttö ja valheelliset syytökset vaarantavat isien ja lasten oikeuksia\nJ.P. Roosin mukaan seksuaalisen hyväksikäytön epäilyn esittäminen on erittäin tehokas tapa erottaa lapsi isästään avioeron yhteydessä. Toinen on perheväkivaltaa koskeva väite. Kumpaankin pitää suhtautua erittäin vakavasti mutta on tärkeää, että insesti- ja väkivaltasyytösten väärinkäyttömahdollisuus suljetaan pois (ks. Taskinen 2004).\nHuoltoriitoihin ja kaappaussuunnitelmiin voi liittyä lastensuojelun ja turvakotien väärinkäyttö. Roos käyttää esimerkkinä mm. tapaus Pierre:ä ja kuvaa kuinka suomalainen lastensuojelu ottaa puolia huoltoriidassa; se asettuu selkeästi toisen osapuolen kannalle, ei välitä lasten mielipiteestä tai edusta, ei kykene muuttamaan toimintatapojaan edes sen jälkeen, kun lastensuojelua valvova luottamusmieselin antaa sille selvän sanktion, ja tekisi ehkä paljon rajumpiakin ratkaisuja, ellei se tietäisi olevansa jatkuvassa seurannassa (mitä se tavallisesti ei ole). Tapausesimerkkeihin isien ja lasten oikeuksien polkemisesta voi tutustua Vääryyskirjassa.\nKaapatut Lapset -yhdistyksessä syntyneiden kokemusten mukaan vanhempien tulisi kiinnittää huomiota erityisesti seuraaviin seikkoihin:\n1) Tutustu puolison kulttuuriin\nTutustu myös uskontoon sekä hänen kotimaansa perhelainsäädäntöön ja perhekäsitteeseen. Uskonto on tyypillinen taustavaikutin etenkin, kun lapsi kaapataan muslimienemmistöiseen maahan. Myös vanhemman suku voi yrittää vaikuttaa lapsen kasvuympäristöön, ja sukulaiset ovat usein huolissaan erityisesti tyttöjen siveyskasvatuksesta Suomessa. Vanhempaa voidaan arvostella, mikäli hänen lapsensa eivät hallitse islamin perusteita. Suomesta kaapattiin vuosina 2007–2016 eniten lapsia niihin maihin, joista suomalaisilla on paljon kumppaneita: Ruotsiin, Espanjaan ja Viroon. Venäjälle kaapattiin eniten lapsia ennen sen liittymistä Haagin sopimukseen vuonna 2013.\n2) Pyri tunnistamaan riskitilanteet\nSekä äiti että isä voi kaapata lapsen ja kaappaaja voi olla yhtälailla niin suomalainen kuin ulkomaalainen. Lapsia kaapataan erityisesti kesällä kun lapset lähtevät käymään vanhemman/vanhempien kotimaassa. Kaappauksen perimmäinen syy on yleensä vanhemman oma halu asua kotimaassaan tai kiristäminen muissa perheeseen liittyvissä asioissa. Kaappausta voi edeltää erimielisyydet lapsen huollosta, tapaamisista tai kasvatuksesta – näissä asioissa uskonnolla voi olla merkittävä rooli. Työpaikasta irtisanoutuminen, muuton valmistelu ja pankkitilin tyhjennys voivat olla merkkejä lähtösuunnitelmista.\n3) Ota selvää Kaapatut lapset ry:n palveluista\nKaapatut Lapset -yhdistyksestä voit saada myös yhteystietoja vanhemmista, joiden lapset on kaapattu samaan kohdemaahan tai kohdevaltion lähimaihin.\n4) Ota selvää viranomaisten toimintamahdollisuuksista\nPassi- ja viisumikysymykset\nTee ilmoitus toisen vanhemman kotimaan edustustoon siitä, että et ole antanut suostumustasi viisumin tai passin hankkimiseksi lapselle. Kaksoiskansalaisuuden ja passin myöntämisestä saat tietoa toisen vanhemman kotimaan edustustosta. Lapsen Suomen passin myöntämiseen ja peruuttamiseen liittyviä kysymyksiä voi tiedustella poliisilta.\nSelvitä turvaamistoimenpiteiden, esimerkiksi kiireellisen sijoituksen mahdollisuudet.\nNeuvoja ja ohjeita voit kysyä kotikuntasi lastensuojeluviranomaisilta ja turvakodeista.\nPäiväkodin ja koulun informoiminen\nIlmoita päiväkotiin ja kouluun, että lastasi ei saa luovuttaa tapaavalle vanhemmalle tai muulle henkilölle ilman suostumustasi.\nPoliisin ja lastensuojeluviranomaisten informoiminen\nKerro poliisille sekä sosiaali- ja lastensuojeluviranomaisille kaappausuhasta.\n5) Pyri sovintoon\nLapsellanne on oikeus molempiin vanhempiinsa. Siksi on hyödyllistä, että pyrit eri vaiheissa sopimaan ja sovittelemaan lapsen huollosta ja tapaamisista. Sovinnolla on todennäköisesti tehokkain ennaltaehkäisevä vaikutus. Halukkuus yhteistoimintaan ja sovinnollisuus on myös lapsenne edun kannalta paras vaihtoehto. Se antaa myös sinusta lapsen huoltajana vastuullisen ja hyvän kuvan mahdollisissa tulevissa oikeudenkäynneissä.\n6) Hanki hyvä lakimies\nMikäli et pääse sovintoon, ota yhteys asianajajaan tai muuhun lakimieheen. Tarvitset avustajaa eri oikeudenkäynneissä. Lakimies on välttämätön myös haettaessa esim. turvaamistoimia, valvottuja tapaamisia tai lähestymiskieltoa.\nVastakaappaus viimeisenä vaihtoehtona\nSuomessa toimii yritys, joka lupaa tuoda ulkomaille kaapatut lapset takaisin kotimaahan, kertoo YLE-uutiset.\nUlkomailla vastaavilla yrityksillä on pitkät perinteet. Ne tekevät niin sanottuja vastakaappauksia tilanteissa, joissa ex-puoliso on vienyt yksinhuoltajalta lapsen luvatta ulkomaille. Lasten kotiin tuontia kauppaavan yrityksen operatiivinen johtaja Mikko Salmi sanoo, että takaisinkaappaus on vasta viimeinen vaihtoehto.


Samsung väläytteli 12-tuumaista 4K-tablettia Ranskassa | Mobiili.fi\nJanne Laakso | Julkaistu 7.6.2014, klo 04:45\nSamsungin 4K-tabletti Ranskassa\nSamsungin on nähty esittelevän uutta 4K-näytöllä varustettua taulutietokonetta Ranskan avoimessa tennisturnauksessa. TechRadar oli paikalla todistamassa tapausta, kun Samsung esitteli LTE-verkon yli liikutettavaa TV-lähetystä. Laite, jonka kautta lähetystä katseltiin, sattui olemaan 12-tuumainen taulutietokone 4K-tarkkuudella eli 4096×2160 pikselin resoluutiolla.\nVideolähetyksen tarkkuus oli vain 720p, mutta lähetyksen päälle avatut muut sovellusikkunat paljastivat näytön todelliset kyvyt. Laite oli testikäyttöön tehty, mutta sen piirteet olivat Samsungin tableteille tyypillisiä näytön alla olevaa kotinäppäintä myöden. Tarkempaa tietoa laitteen sisuskaluista ei ole, mutta TechRadarille kerrottiin, että se käytti Qualcommin Snapdragon 801 -järjestelmäpiiriä.\nMaailmalla on arveltu, että mahdollisen 4K-tabletin tullessa markkinoille se käyttäisi Snapdragon 805 -piiriä, joka mahdollistaisi muun muassa 720p- ja 1080p-videoiden skaalaamisen 4K-tarkkuudelle. Uudempi piiri mahdollistaisi myös uuden, vähemmän kaistaa vaativan videoformaatin käytön.\nMitään takeita Samsungin valmistaman 4K-tabletin myyntiintulosta lähiaikoina ei ole, mutta Qualcommin Raj Talluri on yrityksen tilaisuudessa Pariisissa todennut, että 4K-tabletteja on myyntiin tulossa tämän vuoden aikana.\nSamsungin odotetaan julkaisevan kaksi uutta taulutietokonetta ensi viikon tilaisuudessaan.\nEnsikosketus Samsung Gear VR -virtuaalilaseihin – ilahduttavan erilainen oheislaite9.12.2014\nLue seuraavaksi: Onko Apple hylkäämässä perinteisen kuulokeliittimen – tavoitteena ohuempi iPhone?


Ero sivun ”Kalliomäki VII linja” versioiden välillä – Häme-Wiki\nEro sivun ”Kalliomäki VII linja” versioiden välillä\nVersio 24. toukokuuta 2011 kello 08.43 (näytä wikiteksti)\nNykyinen versio 5. maaliskuuta 2013 kello 11.58 (näytä wikiteksti)\nNykyinen versio 5. maaliskuuta 2013 kello 11.58\nKalliomäen seitsemäs eli VII linja ulottui sitten alun perin Hämeentiehen. Sitä kautta peräpään asukkaat kulkivat Hämeentielle suunnistaessaan.\nTalo numero 1 tuottaa ongelmia 1930-luvun asukkaiden kohdalta. Ei sitten millään tule mieleen. Myöhemmin talon omisti ainakin opettaja Hilma Kivikoski ja sitten Mikko Nousiainen.\nTalo 2 oli tärkeä, se oli Osuusliike Tammen myymälä numero 8. Sieltä myytiin ruokatavaraa, myös maitoa, jota jaettiin alun perin piharakennukseen tehdystä maitohuoneesta. ”Kultakiviskä” mittasi vauhdikkaasti litran mitalla maitotonkasta asiakkaiden maitokannuihin, kermaa pienemmällä mitalla. Myöhemmin maitopuolikin siirrettiin muun myymälän tiloihin.\nLukanderin perhe (äiti puuttuu) Forssan kauppalan keskustassa 1930-luvulla. Taustalla säästöpankin piparkakkutalo ja Hjeltin Vanha Apteekki.\nTalo numero 3 oli Karlssonien hallussa, nimien suhteen epävarmuutta, Allan, Inkeri, Jalo, Paavo ja Sonja sekä vielä Henry tulevat mieleen. Numerossa 4 oli Anderssoneja, muistan Unton, joka pukkasi kuulaa sopivasti, sekä Ingan.\nNumero 5 oli Hellstenin talo, jonka edestä poikettiin oikealle peräpäätä kohden ennen kuin kahdeksas linja avattiin Hämeentielle. Karl Akseli Hellsten oli poliisi, jonka eräs tehtävä oli myös vankien kuljetus, koska rakennuksen eräässä kadun puoleisessa ikkunassa olivat vahvat kalterit. Vaimon nimi oli Cecilia ja poikien nimet olivat Heimo ja Arvo. Nimien suhteen voi todeta, että poliisinaapurit ovat mielessä Vihtori Leponiemen ja Antti Tuomolan nimillä, mutta Hellstenin kohdalla oli vain Hellsten. Etunimet tulivat sattumalta ilmi hautakivestä, samoin vaimon nimi.\nNumero 6 oli asumuksena sillä toisella Melinin mammalla, Martti muistuu myös mieleen. Numero 7 oli nimeltään Sepänhovi. Pihapiirissä oli kaksi tai kolmekin asuinrakennusta ja siellä asusteli viulupelimanni Aleksanteri eli Santtu Kivivuori muiden mukana. Muista asukkaista ovat ehdolla Aaltoset, Tuomiset ja Tammet, asukkaita oli runsaasti. Pihapiiristä lähti sotien jälkeen soittelemaan Arvi Syrjä, joka maailmalla alkoi käyttää nimeä Edvard.\nNumerossa 8 asui edellä mainittu maidonjakelija Kultakivi, jonka etunimeä en muista koskaan kuulleeni, oli vain ”Kultakiviskä”. Esko Aaltonen mainitsee, että torppari Peltosen Matin asuinrakennus siirrettiin 1890-luvun loppupuolella Ronttismäkeen Kultakiven talon kohdalle. Myös Kaapon torppa siirrettiin Jokisen talon kohdalle ja Mikkolan torppa VII linjan molemmin puolin. Paikasta ei ole mainintaa.\nNumerossa 9 asustelivat Fribergin mamma ja Ruusa, miten lieneekään nimi kirjoitettu. Myöhemmin Mäkikadun tieltä puretussa piharakennuksessa asuivat Aili Hansson ja poika Veikko. Numero 10 oli asuntona Saara Kotokannolla-\nSitten Mäkikadun pohjoispuolella talo numero 11 oli Heinosen pieni ruokakauppa. Heinosen nekut erosivat Martinin nekuista siinä, että ne olivat kovempia ja sokerisempia kuin Martinin pehmeämmät nekut, näin kertoo makumuisti. Sotien jälkeen vanha kaverini Örnin Valto asui siinä Sinikka-vaimonsa, Irma-tyttärensä ja Jorma-poikansa kanssa, joten tähän entiseen kauppaan tuli muutakin kuin ostosasiaa.\nPunainen talo numero 12 oli Palinin Akun koti. muuta ei tästä ole kerrottavana.\nNumerosta 13 tuli minulle tärkeä. Siinä asui Colinin perhe, kunnes 1935 siihen muutti Lukanderin perhe; isä Martti, äiti Valma, poika Väinö ja tytär Raija. Ennen sotia en tiennyt heistä mitään, paitsi että Martin kanssa harrastettiin Salmin saunassa käymistä. Martin kohtaloksi tuli jatkosota. Sotatouhujen jälkeen harrastimme Väinön kanssa soittoa. Tämän harrastuksen vuoksi poikkesin sitten Lukanderille, jossa havaitsin, että Väinöllä oli sisar nimeltä Raija. Tuli taloon sitten useimminkin asiaa, josta seurasi se, että Raijan kanssa istumme edelleen yhdessä aamukahvipöydässä. Harvoin samasta talosta saa vaimon lisäksi myös parhaan miespuolisen kaverin.\nVastapäisessä talossa numero 14 a\nHellstenin talon edestä käännyttiin oikealle matkalla Kalliomäen perukoille. Kuja saatettiin sulkea sen jälkeen, kun VIII linja oli rakennettu Hämeentielle saakka.\nsusti Jolaman perhe, aikaisemmin Jokisen. Tällä paikalla oli siis ollut yksi edellä mainituista vanhoista siirretyistä torpista.\nNumero 15 piti sisällään perheen nimeltä Reipas. Isä Kusti, äiti Mari ja poika Unto. Numero 16 jäi oudoksi, sodan jälkeen siinä sentään sitten asusti Sulo ja Saima Ekholm.\nNumerossa 17 asui jälleen Niemisiä. Isä Kosti, äiti Fanni ja pojat Kalevi ja Erkki.\nNumerossa 18 asusti Hieta-ahon perhe. Esko Aaltonen kirjoittaa 1800-luvun lopun mökkien siirrosta Kalliomäkeen: ”Korpelan mökistä tehtiin sitten savenvalajan verstas ja sauna tuotiin 7. L. n:o 18.”\nNumero 19. Esko Aaltonen kirjoittaa suutari Grönlundista näin: ”Suutari Grönlund vei ent. Aleksi Johanssonin mökin Matkun ja Lamminrannan teiden risteykseen. Mutta sieltäkin Wahren tuon Jerusalemin suutarin hääti tiehensä 1879. Lähestyi nim. Forssan suuri maatalousnäyttely, ja Matkun uutta tietä myöden odotettiin Forssaan saapuvan paljon vieraita. Piti saada mökkirähjät pois näkyvistä. Kerrotaan, että tehdasyhtiö osti ”mustan suutarin” velkakirjat ja pani niiden voimalla miehen muuttamaan takaisin Ronttismäkeen (7.l. n:o 19.” Numero 20 on sitten vailla muistitietoa.\nTälläkin linjalla oli jouduttu tienrakennuksiin, Fribergin talon kohdalla kalliota oli leikattu kai runsaan metrin, Lukanderin talon kohdalla oli myös jyrsitty kiveä.\nMuisti alkaa harsuuntua etäisyyden kasvaessa kotimökistä. Vielä on yksi kolkka, josta on sopivia muistikuvia, joten palataan vielä asiaan. Tällä kolkalla asusti Martta-täti perheineen.\nNoudettu kohteesta https://www.hamewiki.fi/index.php?title=Kalliomäki_VII_linja&oldid=1471


Kortepohja - K-talo perheasunto\nAsukastarinat / K-talo perheasunto\nYlioppilaskylä sopii erinomaisesti lapsiperheille\nKortepohja on sijainniltaan ja palveluiltaan oivallinen asuinpaikka lapsiperheelle – kaikki tarvittava on lähellä.\nJaanan perhe alkoi etsiä uutta asuntoa Jyväskylästä esikoispojan synnyttyä. Sekä Jaana että hänen miehensä ovat loppuvaiheen opiskelijoita yliopistolla, joten lapsen myötä uusia asumisvaihtoehtoja mietittäessä joukkoon valikoitui automaattisesti myös ylioppilaskylä.\nPerheen tuttavia asui ylioppilaskylässä, joten kun asuntotarjous K-talon kaksiosta sitten tuli sähköpostiin, oli päätöksen tekeminen helppoa. Itse asiassa Jaana oli aiemmin vieraillut kaverinsa luona K-talossa juuri vastaavanlaisessa asunnossa kuin mitä heidän perheelleen tarjottiin. Perhe siis tiesi mitä odottaa uudelta kodiltaan kylän suosituimmasta perhetalosta.\nSyksystä 2012 lähtien Jaanan nelihenkinen perhe on asuttanut yhtä K-talon perheasunnoista, noin 60-neliöistä kaksiota. Tyytyväisyys asuinpaikan valintaan loistaa Jaanan kasvoilta hänen kertoessaan oman perheensä asukastarinaa. Lähinaapureilleen hän antaa paljon kehuja.\n- Emme ole koskaan olleet yhtä läheisissä väleissä naapureiden kanssa kuin ylioppilaskylässä asuessa, Jaana kuvailee ylioppilaskylän yhteisöllisyyttä.\nHeidän perheensä tapaa säännöllisesti naapuriperheitä. Talossa asuu useampia lapsiperheitä, joten pihan leikkipaikalla riittää perheen pienimmille aina kavereita – menipä ulos leikkimään sitten päiväs- tai ilta-aikaan.\nKortepohjan sijainti lähellä yliopistoa on opiskelevien vanhempien mielestä yksi asunnon parhaimmista puolista. Lapsiperheen näkökulmasta myös kaikki tarvittavat palvelut ovat lähellä, kuten lasten harrastuksiin kuuluvat kerhot ja muskari. Aikuisten käytettävissä on puolestaan Korkeakoululiikunnan kuntosali aivan naapurissa, ylioppilaskylän O-talon alakerrassa.\n- Ruokaostosten tekeminen sujuu Savelan marketeissa ja Kortepohjan keskustassa sijaitseva kirjasto on perheen viikoittainen vierailukohde. Hyvien palveluiden lisäksi ympärillä on paljon luontoa, Jaana listaa alueen hyviä puolia.\nYlioppilaskylä tarjoaa Jaanan mielestä edullisia vuokra-asuntoja miellyttävässä asuinympäristössä. Ylioppilaskylän K-taloa hän kuvailee sopivan rauhalliseksi lapsiperheelle. Itse asunnot ovat viihtyisiä ja niiden lasitetut parvekkeet lisäävät asumismukavuutta.\nJaanan kertoo perheen tehneen oikean valinnan asuntoa etsiessään muutama vuosi takaperin. Perhekoon kasvaessakin ylioppilaskylän asunto on ollut mieleinen. Jyväskylän kaupunginosista Jaana suosittelee opiskelevia vanhempia hakemaan asuntoa juuri Kortepohjasta – alue on loistava valinta lapsiperheille.


Arvio: ECW Wrestlepalooza 1998 | Smarkside\nYOU ARE HERE:Home » Arviot » Arkisto » 1998 » Arvio: ECW Wrestlepalooza 1998\nSijainti: Marietta, Georgia (Cobb County Civic Center)\nYleisömäärä: 3 407\nWrestlepalooza oli ECW:n toinen ppv vuonna 1998. Tämä on ensimmäinen ECW-ppv, jonka olen katsonut kokonaan. Siitä on kyllä jo hyvin aikaa, mutta silti tämä on jäänyt elävästi mieleen. Se saattaa myös hieman vääristää käsitystäni tämän tapahtuman tasosta, mutta siitä enemmän arvostelun lopussa. Selostajanamme edelleen Joey Styles.\nFBI vs. Super Nova & Blue Meanie\nbWo oli ja meni, ja viimeistään Big Stevie Coolin lähdettyä WCW:hen (tosin mies kyllä lähti sieltä melkein yhtä nopeasti kuin tulikin) jäivät Nova ja Meanie vähän tyhjän päälle. Myöhemmin vuonna ’97 he liittyivät järkensä menettäneen Al Snow’n joukkoihin muodostaen lähinnä koomisen tag teamin. Tracy Smothersin ja Little Guidon joukkue ei pyrkinyt samanlaiseen koomisuuteen, vaan entiset ECW:n joukkuemestarit hakivat edelleen nostetta uralleen ppv’n openereissa painimalla. Novalle ja Meanielle tämä ottelu oli todellinen näytön paikka, sillä tämä oli heidän ensimmäinen ppv-ottelunsa.\nMinä tykkäsin tästä ottelusta paljon. Ensinnäkin tässä nähtiin oikein hyvää, vauhdikasta ja jännittävää painia, josta kiitos kuuluu Novan, Guidon ja Smothersin kaltaisille oikeasti todella taidokkaille painijoille. Meanie oli puolestaan bookattu tässä ottelussa niin hyvin, että hänkin pääsi näyttämään lähinnä vahvuuksiaan, kuten aina yhtä upean Meaniesaultin. Paini oli siis aika hyvää, mutta ei nyt mitään sävähdyttävän erikoista, mutta lisäplussaa tälle ottelulle tuo se, että tätä ei oltu bookattu ollenkaan liian tosissaan, vaan juuri sopivan ECW:mäisen humoristisesti. Tykkäsin kaikista ottelun vitsiosuuksista, kuten tuomarin osallistumisesta otteluun. Lisäksi en voi olla pitämättä jokaisesta ottelusta, jossa Nova on mukana, joten kyllä tämä toimi oikein hienosti openerina – vaikka toki ei mikään painin superteos nyt millään lailla ollutkaan.\nHassutteotteluista vakavaan bisnekseen. Justin Credible oli vakuuttanut kaikki ECW:ssä heti ensi otteluistaan asti, sillä hän saavutti firmassa alkutaipaleellaan pitkän voittoputken. Se katkesi vasta November To Remember 1997:ssa, kun ECW:n virallinen underdog Mikey Whipwreck onnistui voittamaan Crediblen. Mikey uusi temppunsa vielä seuraavan viikon show’ssakin, mikä teki Crediblen niin vihaiseksi, että miesten kolmannessa ottelussa Credible paskoi Whipwreckin jalan täysin ja otti lopulta voiton tästä. Mikey ei palannut ennen Living Dangerouslya, jossa kesken Crediblen ja Dreamerin ottelun Whipwreck saapui auttamaan Dreameria. Tämän jälkeen Credible on yrittänyt useamman kerran tuhota Whipwreckin jalan lopullisesti, mutta ei ole onnistunut siinä. Todellinen Grudge Match siis kyseessä.\nMinä tykkäsin tästä ottelusta todella paljon. Tätä oli rakenneltu upeasti, ja myös ottelu oli juuri niin intenssiivinen kuin tämän piti ollakin. Kumpi veti alusta loppuun homman ihan täydellä vaihteelle. Sekaisin oli sopivasti hardcorea, muutama isompi bumppi ja myös ihan kunnon painia. Ainut heikkous oli lopun sekaantumiset ja se, ettei aikaa tullut edes ihan kymmentä minuuttia, mutta itse en kyllä tajua, miten tätä voi sanoa hitaaksi tai muuksikaan. Hieno lopetus (?) hienolle feudille.\nChris Candido ja Lance Storm olivat siis yhä joukkuemestareita, vaikka he inhosivat toisiaan. Tässä on juuri se hassu ero vaikkapa ECW:n ja WCW:n välillä. ECW yrittää luoda jonkinlaista arvostusta mestaruuksilleen sillä, ettei kumpikaan näistä halua luopua saamastaan joukkuemestaruudestaan vain sen takia, että se toisen vyön omistaja sattuukin olemaan nykyinen vihamies. Samalla WCW:ssä Scott Steiner aiheutti SuperBrawlissa veljensä mutta myös oman tappionsa ottelussa, jossa oli panoksena heidän kantamat joukkuevyöt. Ottelun jälkeen Scott vielä oikein ripusti joukkuevyöt Nashin ja Hallin lanteisille suu virneessä. Nii-in. Ainiin, tämä ottelu. Axl ja Balls olivat jo jonkin aikaa kamppailleet mestareiden kanssa ja ottaneet voiton 1 vs. 1 -ottelussa Candidoa vastaan, mutta mestaruusottelua ei heille silti ollut tippunut. Niinpä he tulivat kesken ppv’n vaatimaan sitä itse – ja niin myös saivat sen.\nMinusta tämä oli ihan oikeasti hyvä ottelu. Candido ja Stormhan nyt ovat kumpikin todella taidokkaita painijoita, ja kun heille annetaan aikaa yli 10 minuuttia ja vastustajat, jotka eivät ole ihan mitään paskasäkkejä (tästä voi varmaan olla kanssani eri mieltäkin Ballsin ja Axlin tapauksessa), saavat he ihan jo kahdestaankin aikaan hyvän ottelun. Tähän kun lisätään se, että yleisö oli todella kuumana tässä hurraten Chair Swingin’ Freakseille ja että ottelussa nähtiin muutama erityisen sävähdyttävä hetki, minä ostin tämän ottelun ihan täysin. Ei tietenkään painihistorian klassikko, mutta kaikin puolin toimiva joukkuemestaruuskamppailu.\nTässä välissä nähtiin parikin anglea. Ensin videopätkää aikaisemmin illalta, kun ECW oli järjestänyt samassa hallissa jälleen yhdet ”Extreme”-legendojen kokoontumisajot. Paikalla olivat kaikki Georgian omat ylpeydet, eli Junkyard Dog, ”Dirty” Dick Slater, Masked Superstar ja ”Bullet” Bob Armstrong. Bullet näytti yhtä nuorekkaalta kuin kymmenen vuotta myöhemmin.\nTuon hienon hetken jälkeen palattiin ppv’ssä takaisin nykypäivään ja ECW-mestari Shane Douglasiin. Douglas promosi siitä, kuinka tapahtuman ME tulee olemaan hänen viimeinen ottelunsa toviin, koska hänen pitää ottelun jälkeen leikkauttaa kätensä. Tämän jälkeen yleistä yaddayaddaa miehen WWF-ajasta, aidosta vihasta Shawn Michaelsia ja Ric Flairia kohtaan ja jotain muuta. Ei siinä, ihan hyvin se Douglas promoaa, mutta ei kyllä mitään uutta. Tämän sitten keskeytti tässä vaiheessa systeemiin täysin kyrpiintynyt FTW-Taz, joka alkoi leipoa mestaria nassuun ihan urakalla. Homma meni entistä mielenkiintoisemmaksi, kun Taz talutettiin väkipakolla areenalta pois. Tykkäsin anglesta ja tykkäsin erityisesti siitä, miten Tazia buukattiin.\nBam Bam voitti Tazilta ECW TV-mestaruuden Living Dangerouslyssa mutta oli ehtinyt hävitä sen jo eteenpäin tähän ppv’hen tultaessa. Niinpä Triple Threatin jäsen Bigelow kohtasikin tässä ppv’ssä New Jackin syystä, joka jäi minulle täysin mysteeriksi. Eipä se mitään, ei tässä ottelussa muutenkaan se tarinankerronta ihan huipussaan ollut..\n..Mutta minä tykkäsin tästä silti. Tietenkin tämän pitää olla DUD, kun eihän tässä nähty edes yhtään oikeaa painiliikettä (sitäpaitsi oikeasti kyllä nähtiin, mutta ei se kritiikkiä silti vähennä)! Mitäs sitten? Minä nautin juuri tästä ECW:n tarjoamasta täysin puhtaasta garbage-painista, jota ei vielä missään muualla nähty, kun HC-vyökään ei ollut WWF:ssä vielä debytoinut. Tämä kuuluu siis minusta aivan hyvin samaan kategoriaan edellisissä ECW:n ppv’issä nähtyjen monen joukkueen otteluiden kanssa sillä erotuksella, että tässä paini vain kaksi miestä. Kun ottelussa nähdään sen kaltaisia huikeita spotteja kuin lyönti jääkiekkomailalla haaroväliin, johon on aseteltu Godzilla-lelu, ja Diving Guitar Shot yläkatsomoparvekkeelta toisen päälle, en voi kuin nauttia. Viihdyttävä välipala, vaikkakin siis täysin torso miltään painilliselta kannalta.\nKiitokset ensinnäkin ECW:n kameratiimille, joka ei koko ppv’n aikana tarjonnut yhtään lähikuvaa Dudleyn veljeksistä. Tämän ottelun taustalla oli nyt lähinnä se, että sitten Living Dangerouslyn Dudleyt olivat jostain syystä ottaneet kohteekseen kaksi ECW-legendaa, eli Sandmanin ja Dreamerin. Tämä oli johtanut mm. muuan brutaaliin beatdowniin, jonka päätteeksi Sandman oli jouduttu kuskaamaan sairaalaan. Sandman ei ollut toipunut vieläkään tuosta hyökkäyksestä, mutta ei paljon paskaakaan välittänyt vammoistaan ja saapui silti hakemaan tästä ottelusta revanssia.\nTämä oli kyllä varmaankin se suurin pettymys illan show’ssa. Odotin näillä painijoilla varustetun ottelun olevan parhaimmassa tapauksessa huippuluokan rähinämäinen HC-mättö, mutta aika peruskauraksi tämä jäi. Mitään erityisempää tai ihmeellistä ei tässä nähty, eikä ottelun buukkauskaan tässä kohtaa helpottanut ottelun onnistumista, kun Sandman piti kesken kaiken kuskata ottelusta pois, ja tilalle tuotiin Spike Dudley. Ihan kiva ja viihdyttävä ryminä, mutta ei sen enempää. Harmi, koska potentiaalia olisi kyllä ollut parempaankin.\nNoniin. Nyt oli ECW edennyt tähän yhteen klassisista feudeistaan. Rob Van Dam ja Sabu olivat olleet siis pitkään ylimmät ystävykset ja muodostaneet tuhoisan Bill Alfonson manageroiman heel-kaksikon. Keväällä miehille alkoi kuitenkin kehittyä erimielisyyksiä ja käsirysykin oli pari kertaa pelottavan lähellä. Homma meni vain pahemmaksi, kun RVD voitti Sabun tahattomalla avustuksella Bam Bam Bigelowin TV-mestaruuden, jonka ykköshaastajuuden Sabu oli aikaisemmin voittanut. Tämä syvensi erityisesti Sabun inhoa ylimielistä virnuilijaa RVD:tä kohtaan, ja viimeinen niitti oli, kun Van Dam esti Sabun voiton ottelussa Al Snow’ta vastaan. Ainoastaan Bill Alfonson, joka toimi edelleenkin molempien managerina, väliintulo oli estänyt sen, ettei Sabu ollut hyökännyt RVD:n kimppuun jo ennen tätä ppv’ssä käytävää mestaruusottelua.\nTämä oli outo ottelu. Todella outo. Muistin jo ensimmäisen katselun perusteella, että jokin minua tässä häiritsi. En vain muistanut, että se häiritsevä asia oli, että meille tarjottiin täydet 30 minuuttia RVD:n ja Sabun puolihardcore-spottailua. En oikeastaan ihan tiedä, mitä mieltä minun pitäisi olla tästä. Paikoitellen nautin tästä aivan törkeästi, kun miehet esittivät parastaan ja yllättivät minut toiminnallaan kehässä ja sen ulkopuolella, ja kun RVD veti kerrassaan upeasti sitä ylimielisen heelin rooliaan. Paikoitellen koko homma taas ärsytti, kun varsinkin Sabu tuntui säheltävän tavallista enemmän juuri niissä kohdissa, joissa ei olisi pitänyt. Lisäksi ei tässä mitään tarkkaa psykologista etenemistä todellakaan ollut (mitä melkein näin pitkältä ottelulta pitäisi edellyttää), mutta selkeä tarina kyllä minun silmiini paistoi: RVD ei voinut uskoa, että Sabu todella tahtoi taistella häntä vastaan. Oman soppansa toi myös Bill Alfonson hyppiminen bandwagonista toiseen, joka oli tavallaan hauskaa mutta tavallaan häiritsevää. Lopetuskin oli tavallaan kiva ja tavallaan taas ei yhtään. Todella erikoinen ottelu, mutta kyllä minä tästä silti aika paljon pidin, ja kyllä tämä ihan vain mielenkiinnon vuoksi kannattaa ainakin katsoa. Ei silti heikkouksiensa takia tosiaan mikään klassikko.\nKyllä, show’n Main Eventissä Douglasin haastoi päämestaruudesta sekopäinen Al Snow. Snow oli vieläpä buukattu varteenotettavaksi haastajaksi (tietysti todelliset painitietätäjät sanovat, ettei siinä oltu onnistuttu, vaan Snow oli pelkkä ikuinen midcarder – tästä kohta lisää), sillä hän oli edellisen ppv’n ME:ssä saapunut Lance Stormin yllätyspariksi ja selättänyt tuossa ottelussa Douglasin Snow Plow’nsa jälkeen. Tämän jälkeen Al Snow ja Head olivat olleet piikki Douglasin lihassa niin kauan, kunnes oli tämän ottelun aika. Voisiko aivan huikeaa yleisön suosiota nauttiva Al Snow todella viedä mestaruuden Douglasilta?\nKun katsoin tämän ottelun silloin pari vuotta sitten ensimmäistä kertaa, uskoin Snow’n voittoon aivan täysillä. Kaikki show’n hypetysvideot, Douglasin promo ja ottelun rakenne oltiin luotu niin, että olin varma siitä, että Al Snow poistuisi tapahtumasta ECW-mestarina. Minun silmissäni siis tämä ”ikuinen midcarder” oli tässä vaiheessa täysin varteenotettava ME-player. Ehkä siksi juuri tykkäsin tästä ottelusta vieläkin, sillä eihän tämä painillisesti nyt mikään superottelu ollut (ihan hyvä, viihdyttävä kamppailu kylläkin), mutta todellinen ottelun loisto oli juuri tuossa tunnelmassa. Vielä näin toisellakin kertaa katsottaessa tuntui, että jännitin koko ottelun ajan, ja kun lopussa kaikki ECW:n painijat saapuivat ringsidelle katsomaan tätä jännitysnäytelmää, oli tunnelmani yhtä katossa kuin paikan päällä olleilla katsojilla. Ihan hyvä ja viihdyttävä kamppailu (mutta ei kuitenkaan painilliselta anniltaan mitenkään erityisesti säväyttävä) yhdistettynä loistavaan tunnelmaan tekee tästä ottelusta minun silmissäni ehdottomasti hyvän. Sanokoot muut mitä vain.\nTämä on kuulemma yleisesti hyväksytyn mielipiteen mukaan huonoin ECW:n ppv ikinä. Eipä siis mikään yllätys, että minä tykkäsin tästä aika paljon. Toki tässä tykkäämisessä on varmasti osansa sillä, että tämä on tosiaan se ensimmäinen näkemäni kokonainen ECW-ppv, ja minulla on vain todella hyvät muistot tästä. Tähän kun lisätään se, ettei ppv’ssä nähty yhtään oikeasti huonoa ottelua vaan kaksi ***½-kamppailua, kolme ***:n arvoista ja kaksi ihan kivaa **½-välipalaa, on tämä minusta Hyvä. Minulle tästä jäi kokonaisuutena oikeasti oikein hyvä maku suuhun, ja vaikkei mitään klassikoita ollutkaan tarjolla, kaikki nähty upposi minuun kuin nyrkki… silmäkulmaan. Toki ei tämä nyt mitään ihan huippukamaakaan ollut, mutta vaikkapa selkeästi parempaa kuin edeltävä Living Dangerously.\nWikipedia: Wrestlepalooza 1998\nAlkuperäinen kirjoitus julkaistu 3.1.2011\nTags:1998,al snow,dudleyz,ecw,head,new jack,rvd,sabu,shane douglas,wrestlepalooza


Avoin kysymys piispa Teemu Laajasalolle! – Kotimaa\n07.03.2020 11:13 - Erkki Karvanen\nTe olette useissa lehtihaastatteluissa ilmoittanut puolustavanne kansanedustaja Päivi Räsäsen uskonnon- ja sananvapautta. Miten te teette sitä käytännössä?\nHyvä kysymys, jäämme odottamaan vastausta!\nPiispan tehtävä ei ole puolustaa vihapuhetta, joka on naamioitu Raamatun jakeilla, vaan ihmisoikeuksia ja tasa-arvoa.\nLuulisi tuon olevan selvä jokaiselle, joka pitää itseään kristittynä.\n?? Piispan tehtävä puolustaa ihmisoikeuksia ja tasa-arvoa? Siis piispan tehtävä ei liity mitenkään kristinoppiin ja Raamattuun?\nTullaan, ja on tultu jo, kysymykseen: mikä on kirkon tehtävä, ja mihin sitä tarvitaan? Mihin tarvitaan piispoja kun näitä ihmisoikeuksien puolustajia, ja niiden määrittelijöitä, on valtakunnassa kuin helluntain epistolassa…\nSari: ”mikä on kirkon tehtävä, ja mihin sitä tarvitaan?”\nHyvä kysymys. Niin mihin?\nNo niin, liberaalit. Tulkaa vastaamaan Kimmon kysymykseen, kun hän haluaa tietää mikä on kirkon tehtävä, ja tarve, nyky-yhteiskunnassa?\nSari: ”mikä on kirkon tehtävä, ja tarve, nyky-yhteiskunnassa?”\nVastausten lukumäärästä voisi päätellä, että kirkolla ei ole tehtävää, enempää kuin tarvettakaan nyky-yhteiskunnassa.\nEi, vaan se kertoo, että liberaaleilla ei ole hajuakaan siitä mikä kirkon tehtävä, ja tarve, on yhteiskunnassa.\nSari: ”Ei, vaan se kertoo, että liberaaleilla ei ole hajuakaan siitä mikä kirkon tehtävä, ja tarve, on yhteiskunnassa.”\nKonservatiivitkin saavat vastata vapaasti.\n”Konservatiivitkin saavat vastata vapaasti.”\n-Konservatiivithan eivät juuri muuta teekään kuin vastaavat tähän kysymykseen. Etkö ole huomannut? Siis, että kirkon tehtävä on julistaa evankeliumia ja pitäytyä Raamatun sanassa. Ei mukautua maailmaan vaan pitäytyä opissa, jota maailma ei välttämättä tunnusta eikä hyväksy.\nSari : ”Tullaan, ja on tultu jo, kysymykseen: mikä on kirkon tehtävä, ja mihin sitä(kirkkoa) tarvitaan?”\nTarvitaan siirtymäriittien toimittamiseen ja suht. hyviä palkkoja ja lähinnä siistiä helpohkoa sisätyötä tarjoavan elinkeinojärjestelmän ylläpitämiseen.\nKarvanen: ”Miten te teette sitä käytännössä?”\nMiksi Laajasalon, tai kenenkään muunkaan pitäisi ”käytännössä” puolustaa räsäskän uskonnon- ja sananvapautta? Eiköhän se ole hänen ihan ikioma, tai sitten asianajajan tehtävä. Siksi toiseksi, Suomessa on jokaisella Suomen lakien mukaan uskoonnon- ja sananvapaus ihan ilman puolustamistakin.\nJos joku yrittää uskonnon- ja sananvapauden varjolla loukata jotain yksilöä, tai ihmisryhmää, sen lain suojaamia ihmisoikeuksia tai samanarvoisuutta, on oikein, että oikeusistuin määrittelee sen, missä raja kulkee.\n”Miksi Laajasalon, tai kenenkään muunkaan pitäisi “käytännössä” puolustaa räsäskän uskonnon- ja sananvapautta? ”\nYksinkertaisesti siksi, ettei tämmöisiöä Kimmo wallentinin typeriä kommentteja kuultaisi enempää, jotka eivät edistä tasa-arvoa.\nPaajanen: ”tämmöisiöä Kimmo wallentinin typeriä kommentteja ”\nPaajanen: ”Yksinkertaisesti siksi, ettei tämmöisiöä Kimmo wallentinin typeriä kommentteja kuultaisi enempää”\nOletko siis sitä mieltä, että Laajasalon motiivi puolustaa räsäskän sanan- ja uskonnonvapautta on se, että minun typeriä kommenttejani ei ”kuultaisi” – olisi luettavissa – enempää. Jos se on Laajasalon motiivi po. asiassa, niin en voi luvata, että Laajasalon toive toteutuisi.\nJos Räsässen ”vaino” ei ole usontoon liittyvää vainoa, niin sen täytyy olla poliittista vainoa, joka osoittaa, etttei ole mielipiteen vapautta ja sananvapautta, vaikka ihmisoikeusjulistus molemmat ihmiselle takaa, vai takaako?\nLahtinen: ”Jos Räsässen “vaino” ei ole usontoon liittyvää vainoa, niin sen täytyy olla poliittista vainoa”\nVai että oikein vainoa. No, sen ratkaissee tuomioistuin aikanaan. Ja hyvä niin. Turha sitä on täällä torilla yrittää päättää.\nSinä synti ja häpeä\nJos jokin ihmisryhmä kokee kunniaansa loukatuksi, heillä on oikeus tehdä rikosilmoitus, ei se ole Päivi Räsäsen vainomaista, vaan lakisääteinen oikeus.\nSiihen viitataan jopa evankeliumissa hiukaan toisin sanoin : ” Jokainen joka vihastuu veljeensä, on ansainnut oikeuden tuomion; ja joka sanoo velejlleen ” Sinä tyhjänpäiväinen, on ansainnut suuren neuvoston tuomion ja joka sanoo; ” sinä hullu” on ansainnut helvetin tulen.”\nOlen suuresti pahoillani, tuli monta kirjoitusvirhettä, enkä pääse korjaamaan. Vai voiko täällä korjata virheitä, minä en tiedä?\nJospa Piispa tuli sanoneeksi Päivi Räsäsen olevan kirkkolaitoksen oikeaa tarkoitusta katsovan Raamatun kääntämisen uhri, ja Päivi Räsänen näin hyvin voi todistaa kirjoituksia.\nKun nyt todistus ei napilleen osu ajan hengessä tulisi vaivaa katsoa ja kohdistaa asian juurille.\nKun itse laajemmin kirjoittasin julkisesti Raamatun perisyntikäsityksen olevan Ihmisarvon vastainen luulisi kirkon nostavan kanteen panettelusta ja herjauksesta.\nTässä ei tosin kääntämistä voi syyttää vaan asiasta saa huomata itse Vanhasta Testamentista.\nUudelle kirkolliskokoukselle esillä oleva asia on hyvä. Nyt siellä on Piispankin todistusta oikeasta lukutavasta kyseenä olevassa asiassa.\nKollegiaalista lukutapaa Piispat eivät ymmärryksessään ole kait vielä huomanneet, tai tunnustaneet huomanneensa.\nEvankeelisen Kristillisen uskon mukaan Päivi Räsäsen ei pitäisi puhua yhtään mitään, koska hän on nainen ja naisen kuuluu vaieta seurakunnassa. Pysyä kotonaan ja kysyä mieheltään jos jotain haluaa tietää. Hän ei saisi koristautua, ja hänen kuuluisi peittää päänsä, hiuksensa.\nOtapa huomioon se kuinka moni noista ohjeista koskee jumalanpalvelusta. Naisevankelistoja ja apostoleja, ja seurakunnanpalvelijoita (Foibe) oli Paavalin aikanakin…\nUskonnollisissa asioissa varhaiskirkon aikaan miehet ja naiset olivat yhdenvertaisia, ja kotona asioista voitiin puhua. Yhteisissä kokoontumisissa oli sitten käytännön asia miesten äänessäoloon.\nMiesten ”äänessäolosta” on maailma saanut kärsiä ihan tarpeeksi. Jospa vaikenisitte, niin kuulisitte, että maailma on muuttunut oikeudenmukaisemmaksi sitä mukaa kun nainen ei enää vaikene. Enkä nyt puhu eräästä aisankannattajasta, joka yrittää kääntää kehitystä taaksepäin.\nErinomaista, että naiset eivät enää vaikene. Ei tää maailma kuitenkaan yhtään oikeudenmukaisemmaksi ole muuttunut, jos tarkkaan tämän pallikan menoa seuraa. Suomen kuplasta kun vain katselee voi kivemmalta näyttää vaan eipä tarvii kauheen kauas mennä, kun näyttää ihan toiselta.


Äidin tatuoinnit: intiaanityttö ja kompassi / Kochanie\nÄidin tatuoinnit: intiaanityttö ja kompassi\nToukokuussa alkanut postaussarja tatuoinneistani saa nyt vihdoin jatkoa! Vuorossa on ehkä se kaikkein huomiotaherättävin kuvani, koska tatuointi on niin näkyvällä paikalla. Oikeastaan kyseessä on kylläkin kaksi tavallaan erillistä, tai ainakin eri aikoihin otettua kuvaa, mutta näitä on vaikea kuvata erikseen, joten esitellään ne sitten yhtä aikaa. Edelleen kyllä tuntuu hieman oudolta puhua tässä omista tatuoinneistaan, kun niihin on itse jo niin tottunut eikä niitä pahemmin enää tule sillä tavalla ajateltuakaan.\nIntiaanityttö on minun oma Pocahontakseni. Otin sen syksyllä 2011 melko pian muutettuani Puolaan, ja se oli ensimmäinen kuvani, jonka otin Kamilin ystävän omistamassa Spider Tattoo - studiossa. Spider on huipputyyppi ja sittemmin olenkin ottanut yhtä pientä tekstiä lukuunottamatta kaikki tatuointini juuri hänen luonaan. Tämän tatuoinnin inspiraationa toimi lempi Disney-prinsessani eli Pocahontas. En kuitenkaan halunnut kuvan esittävän suoraan tätä Disney-hahmoa, vaan kyseessä on hieman realistisemman näköinen versio Pocahontaksesta. Mulle Pocahontas edustaa kaunista, rohkeaa ja itsenäistä naista, joka seuraa sydäntään. Olen itsekin vähän sellainen, että menen lujaa sinne, minne sydän vie, ja järki seuraa sitten perässä... jos seuraa. Tämä on ehdottomasti yksi tärkeimmistä tatuoinneistani, niin tärkeä, etten tätä oikein osaa edes sen kummemmin selittää.\nKompassin otin Pocahontaksen kaveriksi keväällä 2014. Tähän kuvaan ei oikeastaan liity mitään sen kummempaa symboliikkaa tai tarinaa. Halusin vain jatkaa tuota käsivartta, kun tuntui siltä, että intiaanityttöni kaipaisi jotain seurakseen. Ajattelin ensin ottaa joko karhun tai biisonin, mutta päädyin lopulta kuitenkin tähän kompassiin, joka kuitenkin sopii mielestäni hyvin teemaan. Tämän kuvan kanssa annoin tatuoijalle aika vapaat kädet - ainoat toiveeni olivat ruusu ja helminauha, ja ne myös sain!\nJane & Jasse 20. elokuuta 2015 klo 20.05\nHienoja ovat ja hyvännäköiset värit, pysyneet ilmeisesti hyvin! :)\nNelli / Kochanie 22. elokuuta 2015 klo 22.58\nKiitos! Värit on kyllä pysyneet tosi kivasti. :)\nrosalienism 22. elokuuta 2015 klo 0.42\nTätä oli odotettukin jo! :) tykkään lukea aina muiden tarinoita leimoistaan ♡ vitsi kun ois varaa mennä taas itsekin neulan alle :)\nKiva kuulla! Mä tykkään kans :)\nNina / Matkalla äitiyteen 25. elokuuta 2015 klo 7.49\nIhania tatuointeja! Itsekin haaveilen värillisestä tatuoinnista jonnekin vähän näkyvälle paikalle. Tällä hetkellä omaan vaan kolme tatuointia, kaksi mustavalkoista ja yhden pienen värillisen kyljessä. :)\nNelli / Kochanie 4. lokakuuta 2015 klo 19.31\nKiitos :* peukutan uudelle tatuoinnille! ;)\nSalla // OLLIE.&co 4. lokakuuta 2015 klo 14.14\nEmilia 7. kesäkuuta 2017 klo 10.34\nOkei nyt kun olen katsonut nämä kaikki lävitse niin tykkään todella paljon sun tatuointien tyylistä! Ihan uskomattoman hienoja, persoonallisia ja ennen kaikkea värikkäitä, jota ihailen suuresti. Nyt tuli kauhea tatuointikuume, pakko kai alkaa oikeasti luonnostelemaan omia seuraavia :'D\nNelli / Kochanie 8. kesäkuuta 2017 klo 14.53\nVoi kiitos! Itsekin tykkään kovasti näistä pinkin ja sinisen sävyistä joita melkein joka kuvassani on :) Tatuointikuume on kyllä katala tauti :D\nKun vauva tuli taloon...\nLukan lempparit - 2,5kk\nOi, miten suloinen kesä\nStokke Newborn Set - käyttökokemuksia\nJotain uutta vauvanhuoneeseen


Autonvuokraus Zadarin lentoasemalla € 17+/päivä - ILMAINEN Peruutus: Parhaita Tarjouksia 2022 | Discover Cars\nAutonvuokraus Zadarin lentoasemalla\nZadar, Lentoasema, Zadar, Kroatia\n€ 18.87 per päivä\n€ 26.12 per päivä\nSuzuki SX4 S-Cross tai samankaltainen\n€ 47.99 / per päivä\n€ 53.65 / per päivä\n€ 75.68 / per päivä\nZadar, Lentoasema (ZAD)\nNimi: Zadar, Lentoasema (ZAD)\nMatkustajaa (vuodessa): 589,841\n10 parasta paikkaa lähellä Zadar Lentoasema\nZadar, Satama alk. € 39.88 per päivä\nZagreb, Hotelli Slisko alk. € 18.57 per päivä\nDubrovnik, Toimitus kaupungin rajoissa alk. € 65.58 per päivä\nAutonvuokrauksen hinta Zadarin lentoasemalla riippuu vuodenajasta. Tämä kaavio vertaa kuukausittaisia hintamuutoksia, jotta voisit löytää parhaan tarjouksen.\nKeskimääräinen vuokrahinta Zadarin lentoasemalla\nVuoden halvin kuukausi vuokrata auto Zadarin lentoasemalla on Maaliskuu, jolloin hinnat seuraavasta autosta: per Economy –luokka ovat alkaen € 4.00. Voit nähdä, että tämä on 88% halvempaa kuin vuoden keskiarvo ja 93% halvempaa kuin auton vuokraaminen marraskuussa (jolloin vuokra-auton hinnat ovat alkaen € 56.30, auto: per Compact-luokka). Nämä tiedot auttavat sinua löytämään parhaan hinnan. Muista kuitenkin, että nämä ovat vain keskimääräisiä lukuja. Matkasi tarkka hinta riippuu vuokra-ajan pituudesta ja siitä, kuinka etukäteen varaat auton. Syötä matkapäiväsi sivuston yläosaan, ja näet tarkat hinnat ja tarjoukset!\nMatkustajat vuokraavat todennäköisimmin auton Zadarin lentoasemalla toukokuussa, kun matkustajat vuokraavat vähiten marraskuussa.\nErinomainen 8.6 / 47 arvostelua\nErittäin hyvä 7.4 / 28 arvostelua\nErittäin hyvä 7.3 / 7 arvostelua


Nougat-päivityksestä ongelmia? | OmaYhteisö\nPäivitin tablettini (Samsung TAB A) käyttöjärjestelmän 7-versioksi. Sähköposti sekosi. Tuli ilmoituksia: Vähemmän turvallinen sovellus esti kirjautumisen. Ja: Palvelinvirhe.\nTosin kännykässä sähköposti lakkasi päivittymästä jo 3-4 päivää aikaisemmin. Tämä ei ollut sidoksissa Android-päivitykseen, jonka siis tein myöhemmin. Kännykässä ei ollut muita ongelmia kuin tuon päivittymisen jumiutuminen.\nTabletissa tulivat nuo kirjautumis- ja palvelin-herjat. Ihmettelen, miksi tuota "vähemmän turvallinen sovellus" ei kerrota mikä se sovellus on. Kun yritän kirjautua sähköpostiin, tablettiin tulee ilmoitus: "Tilille ei voi kirjautua". Kun annan salasanan kirjautumista varten, tulee ilmoitus "Palvelinvirhe". Enkä pääse siitä eteenpäin.\nGooglesta tai Gmailista en löydä myöskään mitään opastusta ongelmiin. Peruisin tuon Android-päivityksen, jos se olisi mahdollista ilman enempiä ongelmia.\nMitä voin tehdä????\nKannattaa tuossa nyt koittaa melkeimpä alkuun poistaa tabletista tuon sähköpostin kirjautumistiedot ja määrittää ne sinne uudelleen. Voi olla että siellä on jokin bitti mennyt ns. vinoon tuossa päivityksen yhteydessä tilitiedon osalta. Mitä sähköpostiohjelmaa käytät?\nGmailia käytän. Tabletin sain jo kuntoon, mutta kännykkää en vielä. Kännykän sekoaminen on mysteeri, koska mitään erikoista ei ole sillä tehty. Normaalista Gmail-kuvakkeesta näen postit vain 4.12. asti. Jos menen reittiä Google - Gmail, niin näen myöhemmätkin viestit, tosin aika erilaisessa näkymässä.\nHmm.. On kyllä kieltämättä kinkkinen ja tosi ikävä vaiva. Onhan Gmail -sovelluksessa uusin ohjelmistopäivitys?\nOnko muille käyttäjille tullut vastaavia ongelmia uuden päivityksen jälkeen?\nTabletti temppuilee jälleen. Nuo "vähemmän turvallinen sovellus" -herjat ovat palanneet. Gmail-versio on 7.11.5, Google 7.17.25.21.arm ja sähköposti-niminen sovellus 4.2.43.0.\nEn kyllä ymmärrä, mikä tuo sähköposti on, kun se näyttää olevan eri asia kuin Gmail!!!\nOlen ihan pihalla.


Gösta Serlachiuksen taidesäätiön arkkitehtuurikilpailusta jäi 578 käyttämätöntä ideaa - Kulttuuri - Helsingin Sanomat\nGösta Serlachiuksen taidesäätiön arkkitehtuurikilpailusta jäi 578 käyttämätöntä ideaa\nGösta Serlachiuksen taidesäätiö pitää hallussaan arkkitehtikilpailuun lähetettyjen töiden Suomen ennätystä. Helsingin Guggenheim-museon arkkitehtikilpailuun osallistuneiden määrä selviää tänään.\nSerlachius-museoiden johtaja Pauli Sivonen avaa järeän munalukon. Mäntän vanhaan meijeriin on varastoitu laatikkokaupalla plansseja arkkitehtikilpailuun saapuneista töistä. "Täällä olisi 578 museota valmiina, jos joku haluaisi rakentaa", Sivonen vitsailee.\nTausta: Vajaa neljä vuotta arkkitehtikilpailusta avajaisiin


24/2022 näköislehti 15.6.2022\n2 Pääkirjoitus Istu elokuviin, penkkejä riittää.\n3 Armi Kuusela – uuden ajan symboli Kauneuskisan voitolla oli myös poliittinen merkitys.\n4 Kultaiset olympiamuistot Helsingin kisat oli käännekohta Suomelle.\n5 Sinivalkoiset kisat Vuoden 1952 olympialaisia odotettiin viisi vuotta.\n6 Pyörivien lapojen uhrit Vanhat tuulivoimalat ovat lepakkojen surma Saksassa.\n7 Joonas Nordmanin kolumni\n8 Paluu tanssilavoille Yleisötapahtumat vetävät jälleen osallistujia.\n10 Lastensuojelu on kriisissä Kuka auttaa lasta hädässä?\n12 Mitä nyt? Klaus Härö teki elokuvan viimerakkaudesta.\n13 Viikon kirja Mies kuin pantteri: Wahlroosin tarina.\n14 Lautasen täydeltä luontoa Villiyrtit haltuun Marttojen kanssa.\n15 Naisten ja tyttöjen puolella Katju Aro auttaa väkivallan uhreja.\n16 Grillikauden huumaa Maistuva menu syntyy yhdessä tehden.\n17 Leikkaus pelasti kävelykyvyn Anna-Maija Hirvi uskaltautui lopulta selkäleikkaukseen.\n18 Totta vai tarua Riittääkö punkkisyyni luonnossa kulkijalle?\n19 10 kysymystä Miten ikääntyvä nainen saa entistä parempaa seksiä?


Lappeenrannan lakimiehet mokasivat paperitöissä – taas kerran | Lappeenrannan Uutiset\nLappeenrannan lakimiehet mokasivat paperitöissä – taas kerran\nPuutteelliset paperityöt voivat tulla kalliiksi.\nVuosituhannen vaihteessa suuret asfalttiyhtiöt olivat sopineet kartellista. Kun Lemminkäisen johtama kartelli paljastui, valtio ja kymmenet kunnat vaativat yhtiöiltä korvauksia ylihintaisista urakoista.\nKäräjäoikeus määräsi vuonna 2013 Lemminkäisen maksamaan Imatralle 524 000 euron ja Lappeenrannalle 416 000 euron korvaukset.\nLemminkäinen valitti tuomiosta hovioikeuteen. Hovioikeus piti Imatran korvaukset voimassa mutta hylkäsi Lappeenrannan korvaukset. Syynä oli se, että Lappeenranta ei ollut katkaissut saatavien vanhentumista ajoissa. Lappeenranta lähetti ilmoituksen 10.12.2009, kun se olisi pitänyt lähettää viimeistään 29.4.2007.\nUnohdus tuli maksamaan kaupungille 416 000 euroa eli reilut viisi euroa lappeenrantalaista kohti. Jokaiselta lappeenrantalaiselta jäi yksi vety syömättä.\nVanhentumisajat opetetaan juristeille yliopiston peruskurssilla. Erityisen ihmeellistä on, että Lappeenranta muisti lähettää ilmoituksen vuonna 2004 mutta unohti asian vuonna 2007. Kun kyse on noin suuresta saatavasta, asiaa ei voi hoitaa vasemmalla kädellä.\nValitettavasti näyttää siltä, että Lappeenranta on menettämässä puutteellisten paperitöiden takia lisää rahaa.\nEtelä-Saimaa uutisoi perjantaina, että Lappeenranta saattaa menettää 300 000 euron sopimussakot, koska se ei saanut Conte Investiltä nimeä paperiin.\nKaupunginhallitus päätti maanantaina viisaasti, että se ottaa ulkopuolisen tahon selvittämään sotkun. Kaupungin lähtökohtana on oltava se, että sopimus on pätevä ilman allekirjoitustakin ja Conte Invest maksaa rahat.\nVeronmaksaja toivoo paperitöiden tekoon ryhtiliikettä. Harjoitukset ovat tulleet turhan kalliiksi.


Neuvoa vailla - Minilex\nOlet ostamassa autoa yksityiseltä. Ajat koeajon yhteydessä. Kolarin syyttömän osapuolen auton vahingot korvataan aiheuttaja auton vakuutuksesta. Aiheuttaja autossa ei ole kuin liikennevakuutus eli ei täyskaskoa. Koeajoa ennen ei ole sovittu korvauksesta mitään. Onko autoa ajanut velvollinen korvaamaan vahingot ajamastaan autosta. vai onko tämä ns moraalinen kysymys?\nLain mukaan se joka tahallisesti tai tuottamuksellisesti eli ns. vahingossa aiheuttaa toiselle vahingon, on velvollinen korvaamaan sen. Vahingonkorvausta voidaan kuitenkin sovitella, jos korvausvelvollisuus katsotaan kohtuuttoman raskaaksi ottaen huomioon vahingon aiheuttajan ja vahingon kärsineen varallisuusolot ja muut olosuhteet.\nEsinevahinkona on korvattava esineen korjauskustannukset ja vahingosta aiheutuneet muut kulut sekä arvonalennus taikka tuhoutuneen tai hukatun esineen arvo.


JYX - Sidosryhmät pörssiyhtiöiden ja listaamattomien yhtiöiden yhteiskuntavastuun raportoinnissa\nTutkimuksessa selvitettiin, kuinka sidosryhmät määritellään ja huomioidaan pörssiyhtiöiden ja listaamattomien yhtiöiden yhteiskuntavastuun raportoinnissa. Tutkimuksessa tarkasteltiin myös, miten yhtiöt suoriutuivat sosiaalisen vastuun tasolla sidosryhmien huomioinnissa sekä korostuivatko osakkeenomistajat ensisijaisena sidosryhmänä pörssiyhtiöiden yhteiskuntavastuun raportoinnissa. Tutkimuksen teoreettisena viitekehyksenä käytettiin Freemanin (1984) määrittelemää sidosryhmäteoriaa, jonka mukaan yrityksen tulisi huomioida kaikki sidosryhmät tasapuolisesti. Tutkimuksen aineistona toimi 14:n yhtiön yhteiskuntavastuun raportit vuodelta 2019. Yhteiskuntavastuun raportoinnissa yhtiö välittää olennaista tietoa sidos-ryhmilleen ja lisää tietoisuutta yrityksen toiminnasta ja saavutuksista. Tutkimusmenetelmänä käytettiin kvalitatiiviselle tutkimukselle soveltuvaa sisällönanalyysia. Aineiston teemoitus tehtiin tutkimuksen kannalta oleellisten Global Reporting Initiative (GRI) -standardien avulla, jotka luovat yhteiskuntavastuun raportoinnin sisältöön yleisesti hyväksytyimmän standardin. Sidosryhmien määrittelyä ja huomioimista selvitettiin tarkastelemalla yhtiöiden vuorovaikutusta sidosryhmien kanssa sekä yhtiöiden hallintotapaa. Yhtiöiden sosiaalisen vastuun tasoa tarkasteltiin GRI-standardien G4-ohjeiston perusteella neljällä osa-alueella: henkilöstö ja työolosuhteet, ihmisoikeudet, yhteiskunta ja tuotevastuu. Osakkeenomistajien merkitystä ensisijaisena sidosryhmänä selvitettiin vertailemalla osakkeenomistajien huomiointia suhteessa muihin sidosryhmiin. Tutkimuksen tulokset osoittivat, että yhtiöt ovat kohtuullisen hyvässä vuorovaikutuksessa määriteltyjen sidosryhmiensä kanssa, sekä sidosryhmien tärkeisiin asioihin ja huolenaiheisiin vastattiin yhtiöissä hyvin. Suoriutuminen sosiaalisen vastuun tasolla oli vaihtelevaa. Pörssiyhtiöt raportoivat toimistaan sosiaalisen vastuun tasolla laajemmin, kuin listaamattomat yhtiöt. Osakkeenomistajat eivät korostuneet ensisijaisena sidosryhmänä pörssiyhtiöissä. ...\nsidosryhmäteoria yritysvastuu vastuullisuus yhteiskuntavastuu sidosryhmät raportointi Global Reporting Initiative


Nappaa kuva kukasta! - Tornionlaakso.net\nNappaa kuva kukasta!\nTORNIONLAAKSO – Yhteispohjoismaista Luonnonkukkien päivää on vietetty Tanskassa jo vuodesta 1988. Suomessa Luonnonkukkien päivää vietettiin ensimmäistä kertaa vuonna 2003.\nVarsinainen juhlatapahtuma on yleensä kukkienbongausretki, joita järjestetään eri puolilla Suomea noin 90. Tänä vuonna kukkaretket on peruttu koronan takia, joten Ylitornion-Pellon Luonto ry on päättänyt juhlistaa Luonnonkukkien päivää toisella tavalla.\n– Toivomme 10–15-vuotiailta – myös Pellossa ja Ylitorniolla kesälomaansa viettäviltä nuorilta – kuvia paikallisista luonnonkukista. Syksyllä kokoamme kuvista kiertävän näyttelyn, johon otetaan mukaan kuvia kaikilta osallistujilta, Ylitornion-Pellon Luonto ry:n puheenjohtaja Seija Piippola kertoo.\nKuvia julkaistaan kesän mittaan Meän Tornionlaakso -lehdessä ja Ylitornion-Pellon Luonto ry:n sivuilla osoitteessa sll.fi/ylitornio-pello.\nLuvassa kukkien bongausta\nKuvausaika alkaa Luonnonkukkien päivänä 14.6. ja jatkuu 14.7. saakka. Kukin kuvaaja voi osallistua tapahtumaan enintään kolmella kuvalla.\n– Pohjoista Suomea ajatellen Luonnonkukkien päivä on varhain, mutta kuukauden aikana moni kukka ehtii jo kukkia, Seija Piippola uskoo.\nLuonnonkukkien päivällä halutaan lisätä kasviharrastusta ja luonnontuntemusta sekä tarjota mahdollisimman monelle yhteisiä luontoelämyksiä. Tänä vuonna, kun opastettuja retkiä ei järjestetä, ihmisiä kannustetaan tarkkailemaan luonnonkukkia omalla pihallaan tai lähiympäristössä.\n– Luonnonkukkien päivänä on hyvä tilaisuus kertoa kasvien ja niiden elinympäristöjen käytöstä, uhkista ja suojelusta, ja tutustua samalla itsekin näihin aiheisiin.


Veera Tukia - Sijoitusasunnot.com\nOlen 24-vuotias tradenomiopintoni keväällä 2021 päättänyt ja vuokraustiimin uusimpia vahvistuksia. Pyrin omalta osaltani vastaamaan siitä, että asuminen kohteissamme olisi mahdollisimman helppoa ja mukavaa.\nOlen pelannut salibandya useita vuosia ja pidän itseäni joukkuepelaajana myös työelämässä. Tykkään olla muille avuksi ja haluan ylläpitää toimiston positiivista ja kannustavaa ilmapiiriä. Rakastan uuden oppimista sekä ongelmien ratkaisemista.\nVapaa-aikani kuluu salibandyn lisäksi padelin sekä muiden urheilulajien parissa. Myös musiikki on tärkeä osa elämääni. Soitan pianoa ja laulan ja silloin tällöin pienimuotoisesti esiinnynkin. Vapaa-ajalla vietän paljon aikaa myös läheisteni kanssa.


Kaupan arvo 13 miljoonaa euroa - Taloussanomat - Ilta-Sanomat\nNCC ostaa TeliaSoneralta puhelinpalvelut Pohjoismaihin\nJulkaistu: 18.6.2004 17:31\nTeliaSonera teki sopimuksen NCC:n kanssa lankapuhelinverkko- ja mobiilipalveluiden toimittamisesta. Sopimus kestää kaksi vuotta.\nRakennusjätti NCC ostaa TeliaSoneralta lankapuhelinverkko- ja mobiilipalveluiden toimitukset. Sopimus on kaksivuotinen ja sitä voidaan jatkaa ja laajentaa tarpeiden mukaan. Kauppahinta on noin 13 miljoonaa euroa.\nNCC:lle kauppa on kulmakivi sen muutoksissa tulevina vuosina; suorasta yhteistyöstä teleoperaattorin kanssa pohjoismaisella tasolla on suuria hyötyjä NCC:lle.\n- Rakennusala on erityinen liikeala, ja meille on haaste tarjota ratkaisuja, jotka kattavat sen tarpeet. Olemme todella tyytyväisiä keskittymiseemme Pohjoismaihin, joka onkin herättänyt asiakkaidemme huomion. Se on merkki siitä, että olemme menossa oikeaan suuntaan, toteaa Terje Christoffersen TeliaSonerasta.\nTeliaSonera jättää Nasdaqin\nTeliaSonera AB on päättänyt poistaa osakkeensa Nasdaq-kaupankäyntijärjestelmästä. Osakkeen vaihto Yhdysvaltain teknologiapörssissä on ollut vähäistä verrattuna osakkeen muihin notterauspaikkoihin Tukholmassa ja Helsingissä. Lue lisää ›\nTeliaSoneralta vaaditaan yritysostoja tai lisäosinkoa\nTeliaSoneran on pian kerrottava osakemarkkinoille, mihin se aikoo käyttää kassansa, vaativat yhtiön ruotsalaiset omistajat, eläkesäätiö AMF Pension ja toinen AP-rahasto. Ne vaativat TeliaSoneralta toimintaa, kun yhtiö ilmoitti, ettei sitä kiinnosta SCB:n omistus tanskalaisessa teleoperaattori TDC:ssä. Lue lisää ›\nTelian yritysasiakkaat saavat Outlook-tekstiviestin\nGeneral Wireless AB on toimittanut TeliaSoneran Swedenille palvelun Outlook-sähköpistin ja tekstiviestin yhteiskäyttöön. Sen avulla Telia yritysasiakkaat pääsevät lähettämään tekstiviestejä sähköpostin ja matkapuhelimen välillä. Lue lisää ›\nTeliaSoneralta henkilökohtaista mobiilimusiikkistreamingia\nTeliaSonera on ryhtynyt tarjoamaan Sonyn StreamMan-palvelulla streaming-musiikkia asiakkaidensa älykännyköihin. Palvelusta löytyy musiikkia sekä suurilta että riippumattomilta levy-yhtiöiltä. Lue lisää ›\nTeliaSonera hautaa kiinteän puhelinverkon minuuttihinnat Ruotsissa\nTeliaSonera Sweden lopettaa kiinteän puhelinverkon minuuttiveloitukset kaikkina vuorokauden aikoina. Uusi tarjous, Telia Alltid, maksaa 65 kruunua (noin 7 euroa) kuukaudessa ja on voimassa huomisesta perjantaista lähtien sekä toisille Telian asiakkaille että muiden operaattoreiden liittymiin soitetuille puheluille. Lue lisää ›


TRA2020-konferenssi laittaa liikenteen ideat uusiksi – nyt haussa erityisesti suomalaista osaamista - Kuljetus & LogistiikkaKuljetus & Logistiikka\nTRA2020-konferenssi laittaa liikenteen ideat uusiksi – nyt haussa erityisesti suomalaista osaamista\nLiikenteen ja viestinnän kansainvälinen tutkimuskonferenssi TRA2020 eli Transport Research Arena saadaan Suomeen ja konferenssiaiheiden ehdottaminen on juuri alkanut. Mukaan toivotaan tällä kertaa runsain määrin suomalaista liikenteen ja viestinnän alan tutkimus-, kehitys- ja innovaatio-osaamista.\nLiikenteen ja viestinnän uutta suuntaa luotaava TRA2020-konfrerenssi järjestetään Helsingissä 27.-30.4.2020 ja konferenssin tieteellisen sisällön haku, Call for Submissions, on käynnissä 30.4.2019 asti. Rethinking transport – towards clean and inclusive mobility -teemalla kulkevaan konferenssiin toivotaan tällä kertaa erityisesti suomalaista osaamista.\n”Haluamme kannustaa kaikkia Suomessa liikenteen ja viestinnän tutkimuksen, kehityksen tai innovaatioiden parissa työskenteleviä osallistumaan konferenssiin omilla aiheillaan, jotta saamme mahdollisimman paljon paikallista osaamista esiteltyä muille eurooppalaisille ja kansainvälisille tahoille”, painottaa konferenssin suomalaisiin organisaattoreihin kuuluva, erityisasiantuntija Alina Koskela.\nLisätietoja tutkimusaiheiden ja papereiden jättämisestä traconference.eu/call-for-submissions(Ulkoinen linkki)\nTransport Research Arena eli TRA-konferenssi on tärkein eurooppalainen liikenteen ja viestinnän joka toinen vuosi järjestettävä tapahtuma, joka kattaa kaikki liikenteen ja liikkumisen muodot. Konferenssi on tarkoitettu erityisesti tutkijoiden, päätöksentekijöiden ja yritysmaailman kohtaamispaikaksi liikenteen ja liikkumisen innovaatioihin, tutkimuksiin ja kokeiluihin ja niiden hyödyntämiseen ja kehittämiseen edelleen.\nSeuraa TRA2020-konferenssia www.traconference.eu(Ulkoinen linkki), @TRA_conference, #TRA2020 #Rethinkingtransport\nTutkimus: Liikkuminen palveluna kiinnostaa nuoria pääkaupunkiseudulla\nScania Transport Laboratory siirtyy fossiilittomaan aikaan\nVahasella vahvan kasvun vuosi\nSuomalainen Containerships sai lähes 17 miljoonan euron rahoituksen EU:lta ja NEFCOlta


Uutiset – Sivu 20 – Liminka\nJoukkoliikenteen kesäaikataulut voimaan 7.6.2021 alkaen\nOulun seudun linja-autot liikennöivät kesäaikataulujen mukaan 7.6.–10.8.2021, tiedottaa Oulun joukkoliikenne. Painettuja aikatauluja ei enää jaeta, mutta kesän aikatauluihin voit tutustua etukäteen tästä linkistä. Tarvittaessa linjakohtaisen aikataulun\nHeikki Sarvela -salin purkutöiden valmistelu alkaa maanantaina\nLimingan lukion ensimmäinen kerros otetaan rakennustyömaan käyttöön maanantaina 31.5.2021 klo 7.00 alkaen. – Muiden kuin työmaan henkilöstön liikkuminen ensimmäisessä kerroksessa on kielletty. Ensimäisessä kerroksessa aloitetaan\nOletko some-osaaja, vaikuttajamarkkinoija tai haaveiletko sellaisesta työstä? Onko some ja videoiden teko hallussa ja osaat hyödyntää erilaisia sosiaalisen median kanavia markkinoinnissa, pääasiassa facebookia? Jos kyllä,\nMistä löytyvät kätketyt helmet? – uusia kävely- ja pyöräilyreittejä Liminkaan\nLimingan kunta on saanut Traficomilta 19 250 euroa Fiksun liikkumisen suunnitelman päivittämiseen. – Alkuperäinen suunnitelma on vuodelta 2017, ja sen tavoitteet oli jo pitkälti saavutettu.\nLiminka ei kuulu kaksivuotisen esiopetuksen kokeilun piiriin, mutta toimii siinä verrokkina. – Asiasta on tiedotettu kaikkia vuonna 2016 syntyneiden lasten huoltajia, sillä Liminka on valikoitunut\nKoronarajoitukset Limingassa 24.5.2021 alkaen\nLimingan kunnan varautumisen johtoryhmä käsitteli maanantaina 24.5.2021 iltapäivällä pitämässään kokouksessa koronatilannetta aluehallintoviraston ja koronakoordinaatioryhmän antamien ohjeistusten pohjalta. Pohjois-Pohjanmaan koronatilanne on perustasolla ja tilanne Limingassa rauhallinen.\nLimingassa ennakkoäänestys järjestetään Lakeustalossa osoitteessa Liminganraitti 10. Ennakkoäänestyspaikka on avoinna ma-to klo 11-19 pe-su 10-16 Limingan terveyskeskuksessa hoidettavana sekä ympärivuorokautista hoitoa antavissa laitoksissa oleville ennakkoäänestys\nAjan rokotukseen voivat varata kaikki 40-vuotiaat ja sitä vanhemmat henkilöt sekä 16–39-vuotiaat ensimmäiseen ja 18–39-vuotiaat toiseen riskiryhmään kuuluvat henkilöt. Terveyden ja hyvinvoinnin laitos (THL) on


Työ arkistot - Fit you too!\n”Kun hyppäät tuntemattomaan, elämäsi muuttuu ensin kaaokseksi, sitten vasta juhlaksi.” -Jen Sincero\n17.12.2017 oli mun elämässä käänteen tekevä päivä. Silloin mä nimittäin näin näyn, tai sain merkin tai miten vaan nyt halutaankaan sanoa. Ja siis tähän ei liity mitään sen uskonnollisempaa. Olin keskustellut juuri hetkeä aiemmin mun ystävän kanssa elämästä ja kuinka hän oli 100% varma siitä, että mun pitäisi toteuttaa mun unelma. Olin aina ajatellut, että ideani henkilökohtaisesta deittiyrityksestä on liian iso riski ja ajatus vain velloi mun päässä. Kuitenkin matkalla kotiin Helsinkiin bussissa mun vieressä istuva nainen avasi lehden, jonka sivulla luki kissan kokoisin kirjaimin lähes se sama asia, jonka mun ystävä oli sanonut mulle hetkeä aiemmin. Mä koin tän tapahtuman todella voimakkaasti olkoonkin niin, että kyse oli vain puhtaasta sattumasta. Heti siitä hetkestä lähtien mun sisällä oli tunne, että nyt, VIHDOIN tiedän mikä on mun kutsumus. Siinä vaiheessa en vaan yhtään tiennyt kuinka ja miten kaikki voisi olla mahdollista. Puhun nyt tietysti mun yrityksestä Match by K:sta, jossa autan ihmisiä löytämään itselleen elämänkumppanin.\nMun koko viime syksy oli kohtuullisen raskasta aikaa. Töissä oli ajoittain tosi vaikeaa henkisesti, josta kirjoitin aiemmin blogissa. Makasin väsyneenä sohvalla ja mietin, että vee äm pee. No, kaikesta voi onneksi oppia ja mun oppi oli varmaan se, että jotkut asiat kannattaa vain jättää omaan arvoonsa, enkä voi ottaa kaikkea niin henkilökohtaisesti. Hain koko syksyn muita töitä, tai siis paremminkin mietin, mikä voisi olla mun juttu. Se mikä oli varmaan oli se, etten jäisi liikunta-alalle. Oli aika avata jokin uusi ovi.\nMikään ei tuntunut kuitenkaan täysin omalta jutulta. Mietin, mietin ja mietin. Luin uudelleen ja uudelleen mol.fi:n ilmoituksia. Lähettelin hakemuksiakin. Mutta syvällä sisimmässäni mä tiesin, että mikään niistä duuneista ei ollut oikeasti mua varten. Ehkä tämäkin oli steppi, joka mun piti vain ottaa. Harhailla.\nSitten tuli tuo joulukuun sunnuntai ja sen tapahtumat. Kaikki kirkastui mun päässä! Mä olin ensimmäisen kerran elämässäni niin innoissani jostain, että meni monta viikkoa, etten saanut iltaisin unta. Kaikki oli tietysti alussa pelkkää kysymysmerkkiä, kun mietin että mistä aloitan; Nettisivut? Markkinointi? Kenen kanssa? Kuka voi auttaa? Jos olisin perustanut vaikka parturi-kampaamon, niin veikkaan, että mun olisi ollut paljon helpompaa. Joku olisi voinut neuvoa mitä ja missä järjestyksessä mun tulee tehdä asiat. Käytännössä tammi- ja helmikuun mä käytin kaiken liikenevän vapaa-aikani siihen, että suunnittelin kuinka yritykseni voisi toimia!\nYrityksen perustamisvaiheessa on todella paljon ”ei niin innostavia” asioita, joihin kannattaa suhtautua riittävällä vakavuudella ja hoitaa ne kuntoon; Alvit, verotusasiat, vakuutukset, YEL, kirjanpito yms. Päälle vielä omat ja muiden epäilykset siitä, että kannattaakohan, aika riskiä, voiko tää toimia? Onneksi itsellä on niin vahva tunne siitä että onnistun, joten olen voinut seurata sitä ääntä. Nyt puolen vuoden jälkeen olen jo paljon viisaampi, kun palaset loksahtelevat kohdalleen ja huomaan, että kyllä, kyllähän tämä toimii! Taloudellinen epävarmuus on jokaisen yrityksen alkutaipaleella läsnä, mutta alussa on syytä tehdä laskelmat, kannattaako koko yritystoiminta. Itse en ainakaan aio ”harrastella” mitään, vaan tavoitteeni on kasvattaa yritystoimintaa pikku hiljaa.\nTuo alun sitaatti on muuten Jen Sinceron kirjasta ”You are a badass” josta olen saanut todella paljon itse voimaa sellaisina hetkinä, kun ahdistaa ja mietin, että miksi tää on niin vaikeaa ja miksi vastoinkäymisiä tulee. Kaikki on vaikeaa tietysti siksi, ettei mikään tavoittelemisen arvoinen tule helpolla! Jos mietit elämäsi suuntaa ja tarkoitusta, tai muuten vain haluat itsevarmuutta, niin suosittelen kirjaa erittäin lämpimästi.\nTässä vielä yksi todella tärkeä sitaatti, jonka itse koitan muistaa kaiken kaaoksen keskellä:\n”Kun hyppäät tuntemattomaan ja päätät luottaa siihen mitä et vielä näe, sinun ei ole tarkoituskaan tietää miten kaikki tulee tapahtumaan. Jos tietäisit, olisit todennäköisesti toteuttanut kaiken jo tähän mennessä. Koska kyse on oman todellisuutesi radikaalista muuttamisesta, on vain todennäköistä, että siihen johtavat tapahtumat eivät ole vielä tiedossasi eivätkä tämänhetkisen käsityskykysi puitteissa.\nPidä ajatuksesi lopputuloksessa ja tee kaikki, minkä osaat tehdä päämääräsi eteen. Päätä kaikella määrätietoisuudellasi, että asiat tulevat tapahtumaan ja pidä kaikkia mahdollisuuksia silmällä.”\nJos haluat jollain tavalla tukea yritystäni, niin käy tykkäämässä Match by K:n facebook-sivuista ja instagramtilistämme.\nEniten toivon tietysti sitä, että kerrot palvelustamme PK-alueella asuvalle sinkkukaverillesi, joka haluaa löytää elämäänsä rakkauden ja parisuhteen! Etsimme nyt etenkin 35-45 -vuotiaita miehiä asiakkaiksemme. Olen kiitollinen pienestäkin tuesta ja avusta.\nToivottavasti tästä postauksesta joku sai nyt kimmokkeen alkaa mielessään työstää muutosta kohti jotain parempaa! Unelmat on tehty toteutettaviksi!\nAvainsanat: Elämänmuutos Kutsumusammatti Työ Työelämä Ura Yrittäjyys\nBlogissa näkyvät kuvat A-lehdet / Johanna Myllymäki\nTyö, työnhaku ja ylipäätään oman unelmaduunin löytäminen on ollut aika kovasti mun mielessä tänä syksynä. Olen aktiivisesti hakenut uutta työtä, mutta kuten teistä varmasti todella moni tietää, niin nykyään työn hakeminen käy melkein työstä; Viimeisen päälle hiotut työhakemukset ja CV (tietysti tyylikkäällä ja modernilla ulkoasulla), esittelyvideot, haastattelut, omien vahvuuksien jatkuva analysointi, LinkedInin päivittäminen ja ylipäätään kiinnostavien työpaikkojen skannaus on melko aikaavievää puuhaa! Huomasin aika nopeasti, että olen aika pihalla siitä, millainen prosessi on kyseessä. Olen hakenut viimeksi töitä vuonna 2011 ja silloin pääsin aika nopeasti töihin ja AIVAN tavallisella word-pohjaisella hakemuksella. Nykyään sellainen hakemus saisi rekrytoijalta 0,1s. katseluaikaa.\nMulla on sinänsä onnellinen tilanne, etten ole koskaan ollut työtön, enkä työttömäksi jää nytkään. Mulla on töitä joko nykyisessä työpaikassani kevääksi ja ainahan voin tiukan tilanteen tullessa hakea myös vanhaan työhöni hätäkeskuspäivystäjäksi (jossa on tällä hetkellä suuri työvoimapula). Olen sitäkin vaihtoehto käynyt mielessäni läpi, mutta en osaa vielä erottaa onko se vain joku ”epätoivon hetkellä saatu päähänpisto”, vai kiinnostaako työ minua oikeasti.\nTyö liikunta-alalla ei ole täysin poissuljettu, mutta oon ohjannut jo niin pitkään, että en ehkä saa siitä enää samalla tavalla irti, mitä joskus. Muistan joskus ajatelleeni, että esimerkiksi ryhmäliikunnan ohjaaminen on vaan maailman parasta! Haluan silti ehdottomasti tehdä jatkossakin asiakaspalvelua tavalla tai toisella, koska olen siinä hyvä. Haluaisin myös lisää vastuuta ja haasteita työssäni.\nSilti oon alkanut miettiä, että onkohan se ajatus ”unelmaduunista” vaan joku lottovoiton kaltainen haihatus, mikä meidän suomalaisten päähän on istutettu?\nMikä on se mahdollisuus, että löydän oikeasti duunin, joka on unelmieni täyttymys? Onko sellaista edes olemassa? Varsinkaan kun en oikeasti edes tiedä mitä haluaisin aivan tarkkaan tehdä. On niin paljon asioita joista pidän ja joissa olen ihan hyväkin. Esimerkiksi kaikenlainen organisointi, järjestely, koordinointi ja ”järjestyksen pitäminen kaaoksessa” on vahvuuksia. Mutta mikä sitten olisi se unelmaduuni, sitä en tiedä.\nVaikka mun nykyinen duuni ei ole mikään unelmaduuni varsinaisesti, niin se on kuitenkin ihan kivaa hommaa. Pitääkö työn tarjota haasteita ja suurta nautintoa? Entäs jos se on vaan ihan okei?\nOon miettinyt, että miksi lopulta olen tähän vallitsevaan tilanteeseen tyytymätön? Yhtä hyvin voisin jäädä nykyiseen duuniini, opiskella työn ohessa amk-opinnot loppuun ja joku kaunis päivä saada toivottavasti vakituisen paikan. Ja that’s it. Ei mitään suuria tunteita pelissä, mutta ainakin pysyvä työ! Ehkä maanantaisin ei aina jaksaisi mennä töihin, mutta ainakin toisinaan olisi ihan mukavaa. Haluaisin muuten tavata sen ihmisen, jonka mielestä on ihan huippua mennä joka maanantai töihin!\nOnko sulla aina sunnuntaisin sellainen fiilis, että JES – ihan mahtavaa päästä huomenna duuniin?!\nOletko löytänyt unelmaduunisi?\nAvainsanat: Liikunnanohjaajan työ Liikunnanohjaus personal training Työ Työelämä


Nyt sitä naista!\n9 posts, 1 page, 24,825 views\nEtsin luotetattavaa naista joka haluaa olla minun. Olen melkein raitis ja kotihoitajakin käy kahdesti viikossa antamassa uudet lääkkeet, tämäkin vain siksi etten söisi kaikkia kerralla. Nainen ei saa olla rehevä vaan bodattu kohtuudella ( samanlainen ku bodaus lehdissä niitä vittuja näkyy) . Haluaisin taas alkaa käymää ravettaa joten akan pitäisi olla semmoinen joka ei kaikkoa dave clarkea.\nNaisen pitää osata tehä spagettia koska minäkin osaan. Hirvensisä elimistä saa muuten oivallisen sopan kun lisää keitin veteen muutaman rakuunan lehden, tämäkin on salainen resepti antiikinkreikan ajalat jonka kehitti itse sotajumala herakles!\nJoten kaikki kiimaiset bodari muijat ottakaa yhteyttä hevariin joka haluaa aina välillä ravettaa ja mitää vitun karvajalkineita et käytä, vaan ihan normaaleissa farkuissa mennään! koska eihän sitä kehtaa sanoa minne sitä on menossa jos vaikka vanhat työkaverit tulee vastaa.\nOtahan yhteyttä privalla täällä kiitos!\nEhkä en ole niin pettyny jos täältä sen akan itelleni löydän!\nPs. Ja Vantaalla pitää ehdottomasti asua! ja mitkää vitun jokereiden kannattajien ei kannata vaivautua.\n::Tervehdys:: Joudun jättämään teidät kuukaudeksi koska joudun menemään osastolle tarkkailtavaksi.. pahoittelen viivästystä treffi ilmoituksen vastauksiin.\n#3 • • 2014 nazarie saapasjalkakissa\nkerkeiskö joku jo bannaamaan tän joutessaan :/?\n#4 • • 2014 T3k semmonen\nkaverihan on tosissaa ja täysin vakavasti otettava, koska = hevi.\n#5 • • 2014 Timce\nMeillähän tuntuu olevan ällistyttävän samankaltainen maku.\nIlman lääkitystä ja mielenterveysongelmia (Mitä nyt jotain lievää.) tuo ilmoitus voisi olla yhtä hyvin meikäläisen tekemä.\n#6 • • 2014 • Edited nazarie saapasjalkakissa\nno onhan hän omalla tavallaan viehättävä. koska hevi. treffeillä paree olla paranoidia mankasta ja hirvensisä elimiä ruokana.\n#7 • • 2014 Jusuplussa UG-///\nAivan kuin omalta näppäimistöltä. Hyvä ilmoitus!\n#8 • • 2014 Kim Auttaja\nItseksiik ossaalstolal ollena voin sano ettö ei ole helpo nosta pohjijamudiiasta. Löökörit möörö löökketa muta nei ymörrä että näisä leolkitiaan imishenkgillä.\n#9 • • 2014 Hoihoimies Guest\nEI ONNISTU SAATANA!


Uusi verkkokurssi kaikille yrittäjyyttä harkitseville - Business Vantaa\nUusi verkkokurssi kaikille yrittäjyyttä harkitseville\n19. Tammikuu 2021 - sirkkualaluusua - Ei kommentteja\nVantaan kaupungin ja Laurea-ammattikorkeakoulun yhteisessä Uudet palvelupolut korkeasti koulutetuille maahanmuuttajille -hankkeessa on suunniteltu uusi yrittäjyyden verkkokurssi. Entrepreneurship as a Part of Career -verkkokurssi on osa Laurean avoimen ammattikorkeakoulun kurssitarjontaa. Kurssi tutustuttaa opiskelijat työelämän muutoksiin ja erityisesti yrittäjyyteen.\nOpintojakso johdattaa opiskelijat tutustumaan yrittäjyyden monimuotoisuuteen ja ymmärtämään yrittäjyyden eri muotoja. Kurssi auttaa opiskelijoita tunnistamaan oman osaamisensa. Lisäksi kurssilla opitaan oman osaamisen kaupallistamisesta, hinnoittelulaskelmien tärkeydestä sekä siitä, miten hoitaa kirjanpidolliset asiat.\nKurssi koostuu viidestä kokonaisuudesta\nKirjanpidollisten asioiden hoitaminen\nEnglanninkielinen Entrepreneurship as a Part of Career -verkkokurssi on kehitetty erityisesti korkeasti koulutetuille maahanmuuttajille, jotka harkitsevat yrittäjyyttä uravaihtoehtona. Kurssi soveltuu kuitenkin kaikille yrittäjyydestä kiinnostuneille. Verkkokurssi on osa avoimen ammattikorkeakoulun kurssitarjontaa ja se on ilmainen työttömille työnhakijoille sekä lomautetuille. Kurssin laajuus on viisi opintopistettä ja sen voi suorittaa täysin omaan tahtiin. Lisätietoa verkkokurssista täältä.\nKaupungit kasvuyritysten toiminnan tukena\nTalent Pool Helsinki